hotchpotch/miracl-hf-unified huggingface dataset:
บริดจสโตน ราแด็ค
บริดจสโตน ราแด็ค (BRIDGESTONE RADAC) เป็นจักรยานเสือหมอบที่ถูกผลิตขึ้นมาโดยบริษัท Bridgestone  เมื่อปี พ.ศ.2529 ชื่อของ"RADAC" เป็นการรวมตัวอักษรภาษาอังกฤษซึ่งความหมายของแต่ละตัวอักษรหมายถึงท่ออลูมิเนียมที่ถูกเข้าข้อต่อด้วยกาว
กระบวนการผลิตของ Radac ถูกหยุดลงในช่วงต้นปี 90 โดยเฟรมต่างๆของ Radac ที่ Bridgestone ได้ผลิตมานั้นมีทั้งสำหรับแข่งขันและสำหรับนักกีฬาเริ่มต้น และหลังจากนั้น Bridgestone ได้เปลี่ยนชื่อบริษัทที่ทำจักรยานแข่งขันเป็น Anchor
โมเดลแรกของ Radac นั้นถูกวางไว้ให้เป็นรถจักรยานเสือหมอบในระดับแข่งขัน และหลังจากนั้นหนึ่งปีต่อมาก็ได้ออกรถสำหรับปั่นออกกำลังกายชื่อว่า "Fitness" และในปีต่อๆมาก็ได้ออกเป็นรถคอมพลีตพร้อมกับชุดขับเคลื่อนที่ไล่ขึ้นไปตั้งแต่ระดับเริ่มต้นถึงระดับโปร
เข้าช่วงต้นยุค 90 บริษัท Bridgestone ได้ปรับปรุงการออกแบบของเฟรม Radac ส่งผลให้ผู้คนชื่นชอบมาก ภายใต้การออกแบบของนักออกแบบจักรยานชาวอเมริกา "Grant Petersen"
เฟรมของ Radac สามารถแบ่งได้ตามประเภทของวัสดุที่นำมาผลิตได้ 4 ชนิดตั้งแต่ราคาถูกไปจนถึงราคาสูง
1.อลูมิเนียม 2.โครโมลี่ 3.อลูมิเนียม-โครโมลี่ 4.คาร์บอนคอมโพสิต
Radac ที่พบส่วนใหญจะเป็นเฟรมที่ซ่อนสายเบรคอยู่ข้างใน หากว่านำเฟรมออกซ่อมบำรุง ผู้ใช้ควรจะต้องระวังเรื่องการใส่สายเบรคข้างในเป็นอย่างมากเพราะว่าหากถอดออกมาแล้วจะใส่กลับคืนไปยาก ดังนั้นสายเบรคทีซ่อนอยู่ข้างในควรถูกทำโดยช่างที่ชำนาญRadac รุ่นนี้สามารถเรียกได้ว่าเป็นรุ่นสุดยอดของ Radac ทั้งหมด เฟรมทำมาจากคาร์บอนผสมกับอลูมิเนียม ทีมจักรยานทางเรียบหญิงของประเทศญี่ปุ่นใช้ในการแข่งขันโอลิมปิคปี พ.ศ.2531 ที่เกาหลี ถูกบันทึกไว้ว่าเป็นสถิติที่ดีที่สุดที่ทีมญี่ปุ่นสามารถทำไว้ได้คืออันดับที่ 30
ในปี 2532 Scott Tinley และ Julie Moss ใช้ลงแข่งไตรกีฬาเช่นกัน
CFRP ท่ออลูมิเนียมที่ถูกเคลือบไว้ด้วยคาร์บอนไฟเบอร์ บริเวณท่อนอนและท่อเฉียง อบร้อนด้วยกาวเข้ากับข้อต่ออลูมิเนียม หางหลังเป็นอลูมิเนียม เฟรม RDCｰ530 หนักเพียง 1.725 ถือได้ว่าเป็นเฟรมที่เบาที่สุดในยุคนั้น
ท่ออลูมิเนียมถูกเชื่อมเข้าข้อต่อด้วยกาว เพื่อความสวยงามของเฟรมจึงไม่ถูกทำสีเพิ่มโดยเพียงพ่นเคลือบและขัดเงาเท่านั้น(รุ่น RD - 2000, RD - 3000) หลักอานของ Shimano รุ่น Dura-ace ขนาด 25.8 ถูกทำขึ้นมาเฉพาะ Radac รุ่น 3000 เท่านั้น
ทักษะชีวิต
ทักษะชีวิต () เป็นสมรรถภาพในการมีพฤติกรรมที่เป็นการปรับตัวที่ดี ซึ่งช่วยให้มนุษย์รับมือกับความจำเป็น/ความต้องการและปัญหาของชีวิต
หรือกล่าวอีกอย่างก็คือ เป็นสามัตถิยะทางจิต-สังคม (psychosocial competency)
มีทักษะจำนวนหนึ่งที่จะได้จากการสอนหรือการปฏิบัติโดยตรงเพื่อใช้ไขปัญหาและคำถามที่มีอยู่ทั่วไปในชีวิตประจำวัน
ทักษะที่ว่าจะต่างกันไปขึ้นอยู่กับค่านิยมและความคาดหวังของสังคม แต่ทักษะที่ช่วยให้อยู่เป็นสุข (well-being) และช่วยให้พัฒนาเป็นสมาชิกทางสังคมที่มีส่วนและก่อประโยชน์ จะพิจารณาว่าเป็นทักษะชีวิต
กองทุนเพื่อเด็กแห่งสหประชาชาติ (UNICEF) เสนอว่า ไม่มีกำหนดแน่นอนเกี่ยวกับทักษะทางจิตสังคมดังที่ว่า
แต่ UNICEF ก็ยังให้รายการทักษะทางจิต-สังคมและทักษะระหว่างบุคคล ซึ่งโดยทั่วไปเกี่ยวกับความเป็นอยู่ที่ดีรวมทั้งที่จำเป็น นอกจากการรู้หนังสือและความรู้พื้นฐานทางคณิต
แต่เพราะทักษะในแต่ละวัฒนธรรมไม่เหมือนกันและจะเปลี่ยนไปขึ้นอยู่กับช่วงชีวิต จึงเป็นแนวคิดที่ยืดหยุ่นได้โดยธรรมชาติ
ทักษะชีวิตสามารถเกิดโดยเป็นการสังเคราะห์ มีทักษะที่เกิดจากการปฏิบัติ เช่น มุกตลก ที่ช่วยบุคคลให้รู้สึกว่าตนสามารถควบคุมเหตุการณ์ได้ และให้มองกลับแล้วรู้สึกว่าสถานการณ์ยังรับมือได้
ทักษะชีวิตเป็นสิ่งที่ช่วยให้คลายความหวาดกลัว ความโกรธ ความเครียด และให้มีคุณภาพชีวิตที่ดี
ยกตัวอย่างการสังเคราะห์เช่น การตัดสินใจบ่อยครั้งต้องใช้การคิดวิเคราะห์ (เช่น มีทางออกอย่างไรบ้าง) และการกำหนดค่านิยมของตนเองให้ชัดเจน (อะไรเป็นเรื่องสำคัญสำหรับฉัน หรือว่า ฉัน"รู้สึก"อย่างไรในเรื่องนี้)
โดยที่สุดแล้ว การทำงานร่วมกันของทักษะต่าง ๆ เป็นตัวบ่งผลทางพฤติกรรมที่สำคัญ โดยเฉพาะเมื่อใช้ร่วมกับกลยุทธ์อื่น ๆ
ทักษะชีวิตต่าง ๆ กันเริ่มตั้งแต่ความรู้เรื่องการเงิน
การป้องกันสารเสพติด จนกระทั่งถึงถึงเทคนิคที่ใช้รับมือกับปัญหาความพิการเช่น ออทิซึม
องค์การอนามัยโลกกำหนดทักษะชีวิตที่สำคัญไว้ว่ารวม
ส่วนหลักสูตรทักษะชีวิตที่ออกแบบเพื่อนักเรียนระดับประถมและมัธยมศึกษาบ่อยครั้งเน้นการสื่อสารและทักษะอื่น ๆ ที่เอาไปปฏิบัติได้ ที่จำเป็นเพื่อใช้ชีวิตด้วยตนเอง และเพื่อนักเรียนที่มีปัญหาทางพัฒนาการ ความพิการ และอื่น ๆ
พ่อแม่บ่อยครั้งเป็นผู้สอนทักษะชีวิต โดยอ้อมคือผ่านสังเกตการณ์และประสบการณ์ของเด็ก หรือโดยตรงคือสอนทักษะหนึ่ง ๆ โดยเฉพาะ
นอกจากนั้นแล้ว การเป็นพ่อแม่เองก็เป็นทักษะชีวิตซึ่งสามารถสอนได้หรืออาจรู้เองโดยธรรมชาติ
การสอนทักษะเพื่อรับมือการตั้งครรภ์และความเป็นพ่อแม่ สามารถเป็นไปได้พร้อมกับพัฒนาการทางทักษะอื่น ๆ สำหรับเด็ก ซึ่งอำนวยพ่อแม่ให้แนะแนวทางเด็กเมื่อโตเป็นผู้ใหญ่
มีโปรแกรมทักษะชีวิตหลายอย่างที่สามารถให้ เมื่อโครงสร้างและความสัมพันธ์ที่ดีทางครอบครัวทั่วไปเปลี่ยนไป ไม่ว่าจะเป็นเพราะการละเลยของพ่อแม่ การหย่าร้าง หรือเป็นเพราะปัญหาในเด็ก (เช่นการติดสารเสพติดหรือพฤติกรรมเสี่ยงอื่น ๆ)
ยกตัวอย่างเช่น องค์การแรงงานระหว่างประเทศช่วยสอนทักษะชีวิตกับอดีตแรงงานเด็กและนักเรียนที่มีความเสี่ยงสูง เพื่อช่วยให้หลีกเลี่ยงหรือฟื้นสภาพจากการกระทำทารุณต่อเด็กแบบแย่ที่สุด
มีโปรแกรมสอนทักษะชีวิตที่เพ่งการป้องกันพฤติกรรมบางอย่าง แต่โปรแกรมเช่นนี้อาจมีประสิทธิผลน้อย
องค์กรให้บริการครอบครัวและเด็กของรัฐบาลกลางสหรัฐอเมริกาสนับสนุน
ให้ใช้โปรแกรมพัฒนาเยาวชนเชิงบวก (Positive Youth Development ตัวย่อ PYD) แทนที่โปรแกรมที่ได้ผลน้อยกว่าเหล่านั้น
โดย PYD ให้ความสนใจต่อจุดแข็งของบุคคลแทนที่จะสนใจจุดอ่อนที่อาจจะมีแต่ยังไม่ปรากฏ
ซึ่งองค์กรพบว่า ผู้ที่ได้รับการฝึกผ่านโปรแกรมเช่นนี้รู้สึกมั่นใจ มีส่วนร่วม ไวความรู้สึกคนอื่น และเปิดใจมากกว่าวิธีการแบบป้องกัน
รักไร้เสียง (ภาพยนตร์)
รักไร้เสียง (; ) เป็นอนิเมะภาพยนตร์แนวชีวิตเกี่ยวกับวัยเรียนจากประเทศญี่ปุ่น ค.ศ. 2016 ที่ผลิตโดยเกียวโตแอนิเมชัน กำกับโดยนาโอโกะ ยามาดะ และเขียนบทโดยเรโกะ โยชิดะ รวมถึงผลงานอันโดดเด่นจากการออกแบบตัวละครโดยฟูโตชิ นิชิยะ และดนตรีประกอบโดยเค็นซูเกะ อูชิโอะ ภาพยนตร์เรื่องนี้อิงจากมังงะชื่อเดียวกันที่เขียนและวาดภาพประกอบโดยโยชิโตกิ โออิมะ และมีการจัดฉายรอบปฐมทัศน์ในประเทศญี่ปุ่นเมื่อวันที่ 17 กันยายน ค.ศ. 2016
เป็นเรื่องราวเกี่ยวกับโชยะ อิชิดะ จอมอันธพาลในโรงเรียนประถมผู้รังแกเพื่อนร่วมชั้นชื่อโชโกะ นิชิมิยะ ซึ่งเป็นเด็กหญิงหูหนวก ครั้นหลายปีต่อมา เขาได้พบกับเธออีกครั้งและพยายามที่จะลบล้างความผิดของตัวเอง
ฉบับอนิเมะดัดแปลงจากมังงะได้รับการประกาศในตอนสุดท้ายของมังงะที่วางแผง ณ วันที่ 19 พฤศจิกายน ค.ศ. 2014 โดยต่อมา ได้มีการระบุว่าจะมีการดัดแปลงเป็นอนิเมะสำหรับโรงภาพยนตร์ในวันที่ 17 ธันวาคม ค.ศ. 2014 ใน"โชเน็นแม็กกาซีน" ฉบับที่ 46 ค.ศ. 2015 ที่วางแผง ณ วันที่ 14 ตุลาคม ได้ประกาศว่า มีเกียวโตแอนิเมชันเป็นสตูดิโอแอนิเมชัน และนาโอโกะ ยามาดะ เป็นผู้กำกับฉบับภาพยนตร์ดัดแปลงตามลำดับ ส่วนโชจิกุ ซึ่งเป็นผู้จัดจำหน่ายภาพยนตร์เรื่องนี้ได้ทำรายการเปิดตัวภายในช่วง 4 เดือนสุดท้ายของปี ค.ศ. 2016 จากนั้น ในวันที่ 8 เมษายน ค.ศ. 2016 ก็ได้มีการเปิดเว็บไซต์ของภาพยนตร์ขึ้นอย่างเป็นทางการ โดยได้มีการประกาศว่าเรโกะ โยชิดะ จะเป็นผู้เขียนสคริปต์สำหรับภาพยนตร์เรื่องนี้ ส่วนฟูโตชิ นิชิยะ จะเป็นผู้ออกแบบตัวละคร และภาพยนตร์ได้รับการกำหนดสำหรับการเปิดตัวในโรงภาพยนตร์ที่ประเทศญี่ปุ่น ณ วันที่ 17 กันยายน ค.ศ. 2016 ส่วนเค็นซูเกะ อูชิโอะ และโพนีแคนยอน ทำในส่วนของดนตรีประกอบและผลิตเพลงตามลำดับ รวมทั้งบทเพลงประกอบภาพยนตร์ชื่อ "โคอิโอะชิตาโนะวะ" (恋をしたのは) ได้รับการขับร้องโดยไอโกะ
ภาพยนตร์เปิดตัวติดอันดับ 2 ของบ็อกซ์ออฟฟิศประเทศญี่ปุ่นต่อจาก"หลับตาฝัน ถึงชื่อเธอ" ของมาโกโตะ ชิงไก โดยทำรายได้ทั้งหมด 283 ล้านเยน จากยอดจำหน่ายตั๋ว 200,000 ใบ ภายในวันที่สองของรอบปฐมทัศน์ทั่วโรงภาพยนตร์ 120 แห่ง ส่วนในวันที่ 7 พฤศจิกายน ค.ศ. 2016 ภาพยนตร์เรื่องนี้ทำรายได้รวมกว่า 2.1 พันล้านเยน จากยอดจำหน่ายตั๋ว 1.6 ล้านใบ 
ส่วนประเทศไทยได้ฉายเมื่อวันที่ 23 มีนาคม ค.ศ. 2560 โดยมีรายได้เปิดตัววันแรกที่ 1.45 ล้านบาท
กลุ่มอาลีบาบา
อาลีบาบากรุ๊ปโฮลดิง จำกัด (; ) เป็นบริษัทที่ประกอบธุรกิจหลายประเภทรวมกันทั้งอีคอมเมิร์ซ ค้าปลีก อินเทอร์เน็ต เอไอและเทคโนโลยีข้ามชาติของจีน ก่อตั้งในปี 2542 ซึ่งให้บริการขายแบบลูกค้าต่อลูกค้า ธุรกิจต่อลูกค้า และธุรกิจต่อธุรกิจผ่านเว็บพอร์ทัล ตลอดจนบริการชำระเงินอิเล็กทรอนิกส์ เสิร์จเอนจินซื้อสินค้า และบริการคอมพิวเตอร์แบบคลาวด์ บริษัทเป็นเจ้าของและดำเนินการธุรกิจหลากประเภททั่วโลกในหลายส่วน และฟอร์จูนออกชื่อว่าเป็นบริษัทที่ได้รับความชื่นชมมากที่สุดในโลกบริษัทหนึ่ง.
ในเวลาปิดทำการของวันที่เสนอขายหุ้นใหม่แก่ประชาชนทั่วไปเป็นครั้งแรก (IPO) ในวันที่ 19 กันยายน 2557 มูลค่าตลาดของอาลีบาบาอยู่ที่ 231,000 ล้านดอลลาร์สหรัฐ สูงสุดในโลก ในเดือนมกราคม 2561 มูลค่าตลาดของอาลีบาบาอยู่ที่ 527,000 ล้านดอลลาร์สหรัฐ ติดอันดับบริษัทมีมูลค่ามากที่สุดและใหญ่สุด 10 อันดับแรกของโลก ในเดือนเดียวกัน ยังเป็นบริษัทเอเชียบริษัทที่สองที่ทะลุมูลค่า 500,000 ล้านดอลลาร์สหรัฐตามหลังเท็นเซนต์
อาลีบาบาเป็นผู้ค้าปลีกรายใหญ่สุดและมีมูลค่ามากที่สุดในโลกตั้งแต่เดือนมษายน 2559 โดยมีกิจการในกว่า 200 ประเทศ เช่นเดียวกับเป็นบริษัทอินเทอร์เน็ตใหญ่ที่สุดในโลกบริษัทหนึ่ง ยอดขายและกำไรของบริษัทแซงหน้าผู้ค้าปลีกทุกรายในสหรัฐรวมกัน (รวมทั้งวอลมาร์ท แอมะซอนและอีเบย์) ตั้งแต่ปี 2558 หลังจากนั้นขยายสู่อุตสาหกรรมสื่อ โดยมีเงินได้เพิ่มขึ้นร้อยละสามหลักต่อปี นอกจากนี้ยังยังทำให้วันคนโสดของจีนเป็นวันซื้อสินค้าออนไลน์และออฟไลน์ใหญ่สุดในโลก โดยมียอดขายของบริษัทกว่า 25,400 ล้านดอลลาร์สหรัฐเมื่อวันที่ 11 พฤศจิกายน 2560
กลุ่มบริษัทอาลีบาบา ก่อตั้ง เมื่อ ปี พ.ศ. 2542 จากเริ่มแรกผู้ก่อตั้งบริษัท คือ แจ็ก หม่า ที่เชื่อว่าการใช้อินเทอร์เน็ตร่วมกัน โดยที่เล่นแล้วเป็นการช่วยให้ผู้ประกอบการขนาดเล็กที่จะยกระดับนวัตกรรมและเทคโนโลยีที่จะเติบโตและแข่งขันได้อย่างมีประสิทธิภาพมากขึ้นในระบบเศรษฐกิจในประเทศและทั่วโลก นับตั้งแต่เปิดตัวเว็บไซต์ครั้งแรก ก็ช่วยให้ผู้ส่งออกจีนขนาดเล็ก ผู้ผลิตและผู้ประกอบการที่จะขายในต่างประเทศได้เติบโตขึ้น ทำให้อาลีบาบากลายเป็นผู้นำระดับโลกในการค้าออนไลน์และโทรศัพท์มือถือ
ในปัจจุบัน สินค้าทั้งหมดมีมากกว่า 1,000 ล้านชิ้น และสามารถค้นหาสินค้าที่มีอยู่ใน Taobao Marketplace, Taobao Mall, Amazon China, Gome, Yihaodian, Nike China and Vancl.ปัจจุบัน Alipay.com มีพาร์ตเนอร์เป็นสถาบันการเงินมากถึง 100 แห่ง โดยให้บริการผู้ขายมากถึง 460,000 ราย ครอบคลุมการซื้อขายสินค้าบนโลกออนไลน์ การพนันออนไลน์ทุกชนิด เกมออนไลน์ ตั๋วเครื่องบิน ค่าน้ำค่าไฟ เป็นต้น รับชำระเงินผ่านสกุลเงินทั้งสิ้น 12 สกุลเงิน
มีรายได้ในไตรมาสที่ 3 ประจำปี 2559 สิ้นสุดในเดือนกันยายน 2559 รวม 43,292 ล้านหยวน คิดเป็นมูลค่า 5,142 ล้านเหรียญสหรัฐฯ (อัตราแลกเปลี่ยน ณ เดือนกันยายน 2559) หรือประมาณ 17,942 ล้านบาท (อัตราแลกเปลี่ยน ณ เดือน พฤศจิกายน 2559)
กระโดดน้ำกรังด์ปรีซ์
กระโดดน้ำกรังด์ปรีซ์ () เป็นการแข่งขันกีฬากระโดดน้ำระดับซีรีส์ระหว่างประเทศ อยู่ภายใต้การกำกับของสหพันธ์ว่ายน้ำระหว่างประเทศ จัดขึ้นครั้งแรกในช่วงต้นปี ค.ศ. 1995 ในช่วง ค.ศ. 1998 – 2006 กีฬากระโดดน้ำกรังด์ปรีซ์รอบสุดท้าย () ซึ่งจัดในช่วงปลายปีเพื่อให้นักกีฬาชั้นนำในปีนั้นๆ ได้มีส่วนร่วมในการแข่งขัน
อยู่กับก๋ง
อยู่กับก๋ง (ละครเทิดพระเกียรติ) เป็นละครโทรทัศน์แนว ดราม่า บทประพันธ์ หยก บูรพา บทโทรทัศน์โดย มนชยา พานิชสาส์น กำกับการแสดงโดย สราวุธ วิเชียรสาร ผลิตโดย บริษัท ทูแฮนส์ จำกัด ออกอากาศทุกวันเสาร์ - อาทิตย์ เวลา 20.15 - 21.00 น. ทาง สถานีวิทยุโทรทัศน์กองทัพบก นำแสดงโดย พงษ์พัฒน์ วชิรบรรจง, โฉมฉาย ฉัตรวิไล, ด.ช. คงสวัสดิ์ แก้วเรียน, ด.ญ. รุจิษยา ทิณรัตน์, ทรงสิทธิ์ รุ่งนพคุณศรี, ภคมน จึงไพศาล, ตระการ พันธุมเลิศรุจี, พิมพ์ศิริ พิมพ์ศรี, ปานเวทย์ ไสยคล้าย, ชนัตตาฎา ปฐมนุพงศ์ และนักแสดงชั้นนำอีกมากมาย เริ่มตอนแรกวันที่ พ.ศ. 2548
ในปี พ.ศ. 2559 ทาง พีพีทีวี นำอยู่กับก๋งฉบับปี พ.ศ. 2548 ออกอากาศอีกครั้งด้วยระบบความคมชัดสูงโดยออกอากาศทุกวันเสาร์และอาทิตย์ เวลา 09.05 - 10.30 น. เริ่มตอนแรกในวันที่ 22 ตุลาคม พ.ศ. 2559 – 4 ธันวาคม พ.ศ. 2559 และออกอากาศซ้ำครั้งที่สอง ทุกวันจันทร์ ถึง พฤหัสบดี เวลา 22.00 - 23.30 น. เริ่มตอนแรกในวันที่ 25 พฤศจิกายน พ.ศ. 2559 – 14 ธันวาคม พ.ศ. 2559
ยุทธการที่แวร์เดิง
ยุทธการที่แวร์เดิง สู้รบกันตั้งแต่วันที่ 21 กุมภาพันธ์ถึง 18 ธันวาคม 1916 เป็นยุทธการที่มีขนาดใหญ่และยืดเยื้อที่สุดครั้งหนึ่งในสงครามโลกครั้งที่หนึ่งบนแนวรบด้านตะวันตกระหว่างกองทัพเยอรมันและฝรั่งเศส ยุทธการเกิดขึ้นบนเขาทางเหนือของแวร์เดิง-ซูร์-เมิซในภาคตะวันออกเฉียงเหนือของประเทศฝรั่งเศส กองทัพที่ 5 ของเยอรมันโจมตีการป้องกันของ Région Fortifiée de Verdun (RFV) และกองทัพที่ 2 ของฝรั่งเศสบนฝั่งตะวันออกของแม่น้ำเมิซ ฝ่ายเยอรมันได้รับบันดาลใจจากประสบการณ์แห่งยุทธการที่ช็องปาญครั้งที่สองเมื่อปีก่อน วางแผนยึดที่สูงเมิซอย่างรวดเร็ว ทำให้มีที่ตั้งป้องกันที่ยอดเยี่ยมซึ่งจะยังให้พวกเขาระดมยิงปืนใหญ่ใส่แวร์เดิงโดยการยิงปืนใหญ่แบบสังเกตได้ ฝ่ายเยอรมันหวังว่าฝรั่งเศสจะทุ่มกำลังสำรองยุทธศาสตร์เพื่อยึดตำแหน่งดังกล่าวคืนและประสบความสูญเสียมหาศาลในการยุทธ์แห่งการบั่นทอนกำลัง เนื่องจากเยอรมันจะมีข้อได้เปรียบทางยุทธวิธี
ลมฟ้าอากาศที่เลวทำให้เยอรมนีเลื่อนการเริ่มเข้าตีเป็นวันที่ 21 กุมภาพันธ์ แต่เยอรมันประสบความสำเร็จในขั้นต้น โดยยึดค่ายดูโอมง (Fort Douaumont) ได้ภายในสามวันแรกของการบุก จากนั้นการรุกของเยอรมนีช้าลงแม้ฝรั่งเศสเสียรี้พลไปมากมาย เมื่อถึงวันที่ 6 มีนาคม ทหารฝรั่งเศส 20 1/2 กองพลอยู่ใน RFV และมีการก่อสร้างการตั้งรับทางลึกอย่างกว้างขวาง เปแตงสั่งว่าห้ามถอย (On ne passe pas) และให้ตีโต้ตอบ แม้ว่าทหารราบฝรั่งเศสจะเปิดโล่งต่อการยิงจากปืนใหญ่เยอรมัน เมื่อวันที่ 29 มีนาคม ปืนใหญ่ฝรั่งเศศบนฝั่งตะวันตกเริ่มการระดมยิงอย่างต่อเนื่องใส่ที่ตั้งของเยอรมันบนฝั่งตะวันออก ทำให้ทหารราบเยอรมันเสียชีวิตไปเป็นอันมาก
ในเดือนมีนาคม การรุกของเยอรมันขยายไปยังฝั่งตะวันตกของแม่น้ำเมิซ เพื่อให้ได้สังเกตพื้นที่ซึ่งปืนใหญ่ฝรั่งเศสยิงข้ามแม่น้ำใส่ที่สูงเมิซ ฝ่ายเยอรมันสามารถรุกได้ทีแรก แต่กำลังหนุนฝรั่งเศสจำกัดการเข้าตีโดยไม่สามารถบรรลุวัตถุประสงค์ได้ ต้นเดือนพฤษภาคม ฝ่ายเยอรมันเปลี่ยนยุทธวิธีและทำการโจมตีท้องถิ่นและตีโต้ตอบ ซึ่งทำให้ฝรั่งเศสมีโอกาสโจมตีต่อค่ายดูโอมง ค่ายบางส่วนถูกยึดจนการตีโต้ตอบของเยอรมันยึดค่ายคืนและจับเชลยศึกได้เป็นจำนวนมาก ฝ่ายเยอรมันเปลี่ยนยุทธวิธีอีกครั้ง โดยสลับการเข้าตีบนทั้งสองฝั่งของแม่น้ำเมิซและในเดือนมิถุนายนยึดค่ายโว (Fort Vaux) ได้ ฝ่ายเยอรมันบุกต่อเลยโวมุ่งสู่วัตถุประสงค์ภูมิศาสตร์สุดท้ายของแผนเดิม คือ ที่เฟลอรี-เดอว็อง-ดูโอมง (Fleury-devant-Douaumont) และค่ายโซวีย์ (Fort Souville) ฝ่ายเยอรมันขับการยื่นเด่นเข้าสู่การป้องกันของฝรั่งเศส ยึดเฟลอรีและเข้าใกล้ระยะ 4 กิโลเมตรจากป้อมแวร์เดิง
ในเดือนกรกฎาคม 1916 การบุกของเยอรมันลดลงเหลือการจัดส่งกำลังหนุนปืนใหญ่และทหารราบแก่แนวรบซอมและระหว่างปฏอบะติการท้องถิ่น หมู่บ้านเฟลอรีเปลี่ยนมือ 16 ครั้งตั้งแต่วันที่ 23 มิถุนายนถึง 17 สิงหาคม ความพยายามยึดค่ายโซวีย์ในต้นเดือนกรกฎาคมถูกปืนใหญ่และการยิงอาวุธเบาไล่กลับไป เพื่อจัดส่งกำลังหนุนแก่แนวรบซอม การบุกของเยอรมันยิ่งลดลงอีกและมีความพยายามตบตาฝรั่งเศสให้คาดหมายการโจมตีเพิ่มอีกเพื่อให้กำลังหนุนของฝรั่งเศสอยู่ห่างจากซอม ในเดือนสิงหาคมและธันวาคม การตีโต้ตอบของฝรั่งเศสยึดแผ่นดินที่เสียไปบนฝั่งตะวันออกคืนได้มากและยึดค่ายดูโอมงและโวได้
ยุทธการที่แวร์เดิงกินเวลา 303 วันและเป็นยุทธการที่ยืดเยื้อที่สุดและมียอดผู้เสียชีวิตสูงที่สุดครั้งหนึ่งในประวัติศาสตร์มนุษยชาติ การประเมินในปี 2000 พบว่ามีกำลังพลสูญเสียรวม 714,231 นาย เป็นฝรั่งเศส 377,231 นายและเยอรมัน 337,000 นาย เฉลี่ย 70,000 นายต่อเดือน การประเมินล่ากว่าเพิ่มจำนวนกำลังพลสูญเสียเป็น 976,000 นายระหว่างยุทธการ และมีกำลังพลสูญเสีย 1,250,000 นายที่แวร์เดิงระหว่างสงคราม
จักรพรรดิโกะ-เรเซ
จักรพรรดิโกะ-เรเซ (, ) จักรพรรดิองค์ที่ 70 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
พระนามของจักรพรรดิโกะ-เรเซนำมาจากพระนามของจักรพรรดิเรเซจักรพรรดิองค์ที่ 63 ในช่วง คริสต์ศตวรรษที่ 10 โดยเมื่อใส่คำว่าโกะที่แปลว่า ที่สอง เข้าไปหน้าพระนามทำให้พระนามของจักรพรรดิโกะ-เรเซมีความหมายว่า จักรพรรดิเรเซที่สอง หรือ จักรพรรดิเรเซยุคหลัง
ก่อนจะขึ้นสืบราชบัลลังก์ดอกเบญจมาศจักรพรรดิโกะ-เรเซมีพระนามเดิมว่า เจ้าชายชิกะฮิโตะ ประสูติเมื่อวันที่ 28 สิงหาคม ค.ศ. 1025 เป็นพระราชโอรสองค์ใหญ่ใน จักรพรรดิโกะ-ซุซะกุ เมื่อพระราชบิดาประกาศสละราชบัลลังก์ในวันที่ 5 กุมภาพันธ์ ค.ศ. 1045 เจ้าชายชิกะฮิโตะที่รัชทายาทพระชนมายุ 19 พรรษาจึงขึ้นสืบราชบัลลังก์ในวันเดียวกันโดยได้เปลี่ยนปีรัชศกในปีต่อมาหลังจากนั้นอีก 2 วันอดีตจักรพรรดิโกะ-ซุซะกุก็เสด็จสวรรคต
จักรพรรดิโกะ-เรเซเสด็จสวรรคตเมื่อวันที่ 22 พฤษภาคม ค.ศ. 1068 ขณะพระชนมายุได้ 42 พรรษาหลังจากครองสิริราชสมบัติได้ 22 ปี
ยศทหารกองทัพกัมพูชา
ตารางข้างล่างต่อไปนี้คือข้อมูลเกี่ยวกับยศทหารของกองทัพกัมพูชา
โยอัน ตาวารึช
โยอัน ตาวารึช () เกิดเมื่อ 2 มีนาคม พ.ศ. 2531 เป็นนักฟุตบอลชาวโปรตุเกสในตำแหน่งปราการหลังตัวกลาง ปัจจุบันลงเล่นให้กับสโมสรแบงค็อก ยูไนเต็ด
กองทัพประชาชนมองโกเลีย
กองทัพประชาชนมองโกเลีย () มีชื่อเรียกอย่างเป็นทางการว่า กองทัพปฎิวัติประชาชนมองโกเลีย ก่อตั้งขึ้นเมื่อวันที่ 18 มีนาคม ค.ศ. 1921 ภายใต้การบังคับบัญชาของกองทัพแดง ในช่วงทศวรรษที่ 1920.
การทัพกัลลิโพลี
การทัพกัลลิโพลี (; ) เป็นหนึ่งในสมรภูมิสำคัญในสงครามโลกครั้งที่หนึ่ง เมื่อกองทัพผสมของจักรวรรดิบริติชยกพลขึ้นบกในคาบสมุทรกัลลิโพลี จุดหมายของการทัพกัลลิโพลีคือการไปช่วยเหลือจักรวรรดิรัสเซียในแนวรบด้านตะวันออกและยึดคอนสแตนติโนเปิลเมืองหลวงของจักรวรรดิออตโตมัน แต่การยกพลในกัลลิโพลีถูกกองทัพออตโตมันต้านทานอย่างหนักในที่สุดออตโตมันสามารถชนะได้
การทัพกัลลิโพลีเป็นหนึ่งในสมรภูมิสำคัญที่จักรวรรดิออตโตมันชนะได้โดยต่อสู้เพื่อปกป้องมาตุภูมิของจักรวรรดิออตโตมัน การทัพกัลลิโพลียังเป็นหนึ่งในการรบที่อัปยศของวินสตัน เชอร์ชิล ในขณะเดียวกันกองทัพออสเตรเลียและกองทัพนิวซีแลนด์ได้รำลึกการรบในกัลลิโพลีโดยยกเอาวันที่กองทัพของเครือจักรภพยกพลขึ้นบกคือในวันที่ 25 เมษายน ของทุกปีเป็นวันแอนแซกร่วมกับ Remembrance Day
ผจญภัยดอรี่ขี้ลืม
ผจญภัยดอรี่ขี้ลืม () เป็นภาพยนตร์แอนิเมชันสามมิติแนวผจญภัย คอมเมดี-ดราม่า จากสหรัฐอเมริกาในปี ค.ศ. 2016 ผลิตโดยพิกซาร์แอนิเมชันสตูดิโอส์และวอลท์ ดิสนีย์ พิคเจอร์ส กำกับโดย แอนดรูว์ สแตนตัน และ แอนกัส แมคเลน และเขียนบทภาพยนตร์โดย วิกตอเรีย สเตราส์ และสแตนตัน ภาพยนตร์เรื่องนี้เป็นภาคต่อใน "นีโม...ปลาเล็ก หัวใจโต๊...โต" ในปี ค.ศ. 2003 นำแสดงโดยเอลเลน ดีเจนเนอเรส, อัลเบิร์ต บรูกส์, Hayden Rolence, Ed O'Neill, Kaitlin Olson, Ty Burrell, ไดแอน คีตัน และ Eugene Levy
ภาพยนตร์บอกเล่าเรื่องราวของเจ้าปลาดอรี่ที่มีความทรงจำขาด ๆ หาย ๆ และพยายามออกตามหาพ่อกับแม่ไปตลอดทาง แต่ก็ถูกจับตัวไปพิพิธภัณฑ์สัตว์น้ำสาธารณะในแคลิฟอร์เนีย โดยมี มาร์ลิน และ นีโม พยายามช่วยเหลือเธอ
วัชรเกียรติ บุญภักดี
วัชรเกียรติ บุญภักดี (ชื่อเล่น:ใหญ่) ปัจจุบันเป็นนักแสดง 
วัชรเกียรติ บุญภักดี เกิดเมื่อปี 2513
เฮเลน โกลก
เฮเลน โกลก (; 29 มกราคม ค.ศ. 1750– ค.ศ. 1790) เป็นหญิงสามัญชาวเพิร์ธเชอร์ในสกอตแลนด์ ที่ต่อมาได้เป็นจักรพรรดินีแห่งโมร็อกโก
เฮเลน โกลก เกิดเมื่อวันที่ 29 มกราคม ค.ศ. 1750 ณ หมู่บ้านเวสเตอร์เพตต์ (Wester Pett) ทางใต้ของหมู่บ้านมูธิล (Muthill) ในเพิร์ธเชอร์ เป็นธิดาของแอนดรูว์ โกลก (Andrew Gloag) ช่างตีเหล็ก กับแอน เคย์ (Ann Kay) ภริยา มีพี่น้องร่วมบิดามารดาสี่คน แต่หลังจากที่มารดาเสียชีวิตบิดาก็สมรสใหม่ ซึ่งเฮเลนที่ไม่ถูกกับแม่เลี้ยงจึงตัดสินใจออกจากบ้านขณะอายุเพียง 19 ปี เธอเดินทางจากกรีเน็ก (Greenock) ไปเซาท์แคโรไลนาหวังตั้งต้นชีวิต แต่หลังจากที่เรือออกจากฝั่งเพียงสองสัปดาห์ก็ถูกโจรสลัดบาร์บารีปล้น
หลังจากนั้นกลุ่มโจรสลัดได้สังหารลูกเรือที่เป็นชายทั้งหมด ส่วนลูกเรือหญิงถูกส่งไปขายเป็นทาสที่เมืองแอลเจียร์ เฮเลน โกลกถูกขายให้กับมหาเศรษฐีชาวโมร็อกโก ก่อนที่เศรษฐีดังกล่าวจะน้อมเกล้าน้อมกระหม่อมถวายเฮเลนแก่สุลต่านมุฮัมมัด บินอับดุลลอฮ์แห่งโมร็อกโก แม้จะเป็นเพียงนางทาสีแต่ด้วยพระสิริโฉมสวยงาม พระเกศาสีแดง และดวงเนตรสีเขียวเป็นที่ต้องพระทัย จึงทรงเก็บไว้สนองพระเดชพระคุณถวายงานในฮาเร็ม แต่ต่อมาองค์สุลต่านได้มีจิตปฏิพัทธ์สนิทสิเน่หา ทรงแต่งตั้งให้เฮเลนเป็นหนึ่งในจตุรชายา และสถาปนาขึ้นเป็นพระชายาเอก มีตำแหน่งเป็นจักรพรรดินีในกาลต่อมา
เฮเลนมีโอกาสติดต่อกับเครือญาติในมาตุภูมิโดยพระราชหัตถเลขาติดต่อกับพี่น้องคนหนึ่งที่ชื่อโรเบิร์ต ซึ่งเขาผู้นี้เคยมาโมร็อกโก และนำเรื่องราวของเฮเลนกลับไปเปิดเผยแพร่ที่สกอตแลนด์ กล่าวกันว่าเรื่องราวของพระองค์อาจมีส่วนในการที่ทำให้โจรสลัดโมร็อกโกลดจำนวนลง แต่ส่วนหนึ่งอาจเป็นเพราะการเพิ่มจำนวนเรือรบในน่านน้ำทั้งของอังกฤษและฝรั่งเศสที่มีสถานการณ์ตรึงเครียดตั้งแต่ก่อนสงครามนโปเลียน
หลังการเสด็จสวรรคตของสุลต่านมุฮัมมัด บินอับดุลลอฮ์ในปี ค.ศ. 1970 สุลต่านยาซีด พระราชโอรสที่ประสูติแต่ภริยาท่านอื่นในฮาเร็มได้เสด็จขึ้นครองราชสมบัติ สุลต่านพระองค์ใหม่นี้ทรงมีส่วนร่วมในการลอบปลงพระชนม์พระราชโอรสสองพระองค์ของสุลต่านองค์ก่อนที่ประสูติแต่เฮเลน และสันนิษฐานว่าเฮเลนอาจถูกลอบปลงพระชนม์ในช่วงสองปีต่อมาอันเป็นห้วงเวลาแห่งความระส่ำระสาย
อุ้ยเสี่ยวป้อ จอมยุทธเย้ยยุทธจักร 2
อุ้ยเสี่ยวป้อ จอมยุทธเย้ยยุทธจักร 2 หรือในปัจจุบันคือ อุ้ยเสี่ยวป้อ ภาค 2 () เป็นภาพยนตร์ฮ่องกงกำลังภายในแนวตลก สร้างขึ้นเมื่อปี ค.ศ. 1992 กำกับโดย หวังจิง เป็นภาพยนตร์ที่สร้างมาจากเรื่อง อุ้ยเสี่ยวป้อ ของกิมย้ง นำแสดงโดยโจว ซิงฉือ, หลิน ชิงเสีย ซึ่งภาพยนตร์เรื่องนี้เป็นภาพยนตร์ภาคต่อของ อุ้ยเสี่ยวป้อ จอมยุทธเย้ยยุทธจักร
ภาพยนตร์เรื่องนี้ จับความต่อจากภาคที่แล้ว หลังจากอุ้ยเสี่ยวป้อสังหารขุนพลเอ๋าไป้ได้ เขาก็ได้กลายเป็นเสนาบดีใหญ่ที่ถูกส่งตัวไปหาทางปราบหูซานกุ้ย เจ้าเมืองผิงซี (ฉินเพ่ย) ที่กำลังคิดก่อการกบฏ ระหว่างทางเขาได้พบกับลูกชายของหูซานกุ้ยและมีเรื่องกัน ทั้งได้พบกับแม่ชีแขนเดียว เกาลั้งซึ่งเป็นราชธิดาองค์ใหญ่ของฮ่องเต้ราชวงศ์หมิงกับอาเคอ (หลี่เจียซิน) ที่ต้องการทำลายฮ่องเต้ และที่สำคัญไทเฮาตัวปลอมได้กลายเป็นประมุขพรรคมังกรทองและกำลังจะกลับมาแก้แค้นเขา อุ้ยเสี่ยวป้อจึงเผชิญศึกหนัก!!!
พะอาน
พะอาน (; กะเหรี่ยงสะกอ: ; กะเหรี่ยงโป: ) เป็นเมืองหลักของรัฐกะเหรี่ยง ประเทศพม่า ตั้งอยู่ทางทิศตะวันออกของแม่น้ำสาละวิน ห่างจากปากแม่น้ำสาละวินซึ่งไหลลงสู่ทะเลอันดามันราว 50 กิโลเมตร จากการสำรวจสำมะโนประชากรเมื่อปี พ.ศ. 2557 พะอานมีประชากรราว 420,000 คน พื้นที่โดยรอบเป็นภูมิประเทศชนิดคาสต์ซึ่งมีความสูงชันยื่นออกมาจากที่ราบ ภูเขาต่าง ๆ ดังกล่าวปรากฏถ้ำจำนวนมาก ซึ่งบางแห่งมีความสำคัญทางศาสนา
พะอานมีภูมิอากาศแบบมรสุมเขตร้อน (สัญลักษณ์ "Am" ตามการแบ่งเขตภูมิอากาศแบบเคิพเพิน) อากาศค่อนข้างอุ่นถึงร้อนตลอดปี อุณหภูมิอาจต่ำลงได้ในช่วงมรสุมเพราะเมฆปกคลุมและฝนตกมาก ฤดูหนาวอยู่ในช่วงเดือนพฤศจิกายนถึงเมษายน ซึ่งอากาศจะเย็นและแห้ง ส่วนฤดูร้อนอยู่ในช่วงเดือนพฤษภาคมถึงตุลาคม โดยอากาศจะร้อนและชื้น นอกจากนี้ช่วงเดือนกรกฎาคมและสิงหาคมจะมีปริมาณน้ำฝนมากเป็นพิเศษ คือสูงกว่า 1,000 มิลลิเมตรในแต่ละเดือน
จักรพรรดิคาซัง
จักรพรรดิคะซัง ( , ) จักรพรรดิองค์ที่ 65 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
เจ้าชายโมะโระซะดะเสด็จขึ้นสืบราชบัลลังก์ดอกเบญจมาศเป็น จักรพรรดิคะซัง เมื่อวันที่ 27 เดือน 8 ปี เอะอิคัง ที่ 2 ตรงกับวันที่ 6 ตุลาคม ค.ศ. 984 ขณะพระชนมายุเพียง 15 พรรษาภายหลังจากการสละราชบัลลังก์ของ จักรพรรดิเอ็งยู ผู้เป็นพระปิตุลา (อา) โดยได้มีการจัดพระราชพิธีราชาภิเษกขึ้นที่ พระราชวังหลวงเฮอัง เมื่อวันที่ 10 เดือน 10 ปี เอะอิคัง ที่ 2 ตรงกับวันที่ 5 พฤศจิกายน ปีเดียวกัน
หลังจากครองสิริราชสมบัติได้เพียง 1 ปีเศษจักรพรรดิคะซังก็ได้สละราชบัลลังก์ที่ วัดกันเนียว เมื่อวันที่ 23 เดือน 6 ปี คันนา ที่ 1 ตรงกับวันที่ 31 กรกฎาคม ค.ศ. 986 ให้กับ เจ้าชายอิยะซะดะ ผู้เป็นพระภาดา (ลูกพี่ลูกน้อง) พระราชโอรสใน จักรพรรดิเอ็งยู ขึ้นเป็น จักรพรรดิอิชิโจ และออกผนวชเป็นพระภิกษุมีฉายาทางธรรมว่า เนียวกะกุ ทำให้อดีตจักรพรรดิคะซังได้เป็น ไดโจโฮโอ (มหาธรรมราชา)
อดีตจักรพรรดิคะซังหรือท่านเนียวกะกุสวรรคตเมื่อวันที่ 8 เดือน 2 ปี คันโค ที่ 5 ตรงกับวันที่ 17 มีนาคม ค.ศ. 1008 ขณะพระชนมายุเพียง 39 พรรษา
เดอะ ฮอบบิท: สงคราม 5 ทัพ
เดอะ ฮอบบิท: สงคราม 5 ทัพ () เป็นภาพยนตร์แนวมหากาพย์แฟนตาซี เขียนบทร่วมและกำกับโดย ปีเตอร์ แจ็กสัน โดยเป็นภาคจบของภาพยนตร์ไตรภาคชุดเดอะ ฮอบบิท ดัดแปลงจากนิยายในชื่อเดียวกัน ประพันธ์โดยเจ. อาร์. อาร์. โทลคีน ต่อจากภาคสองคือ "" (The Desolation of Smaug) ที่ออกฉายในปี 2014
ภาพยนตร์เรื่องนี้ จะเล่าถึงบทสรุปไตรภาคการผจญภัยของ บิลโบ แบ๊กกิ้นส์ (มาร์ติน ฟรีแมน), ธอริน โอเคนชิลด์ (ริชาร์ด อาร์มิเทจ) และคณะคนแคระที่ทวงคืนบ้านเกิดของตนจาก มังกรสมอว์ก (พากย์เสียงโดย เบเนดิกต์ คัมเบอร์แบทช์) และได้ปลุกพลังอันชั่วร้ายขึ้นมาโดยไม่ตั้งใจ สมอว์กโกรธแค้นและได้พ่นไฟทำร้ายมนุษย์ทั้งหญิงชายและเด็กๆ ที่ไม่มีทางสู้ในเมืองทะเลสาบด้วยความคั่งแค้น ด้วยความต้องการที่จะไปทวงคืนทรัพย์สมบัติ ธอรินยอมเสียสละมิตรภาพและเกียรติยศเพื่อใส่ร้ายว่าเป็นแผนชั่วของบิลโบ เพื่อทำให้ฮอบบิทเดินหน้าต่อไป แต่กลับมีอันตรายที่โหดร้ายกว่ารออยู่เบื้องหน้าซึ่งไม่มีใครมองเห็นได้นอกจาก พ่อมดแกนดัล์ฟ (เอียน แมคเคลเลน) นั่นคือศัตรูผู้ยิ่งใหญ่อย่าง ซอรอน ได้เคลื่อนทัพไปพร้อมกับกองทัพออร์คเพื่อแอบซุ่มโจมตีพวกเขาที่หุบเขาเดียวดาย การต่อสู้ของพวกเขาทวีความรุนแรงมากขึ้นเรื่อยๆ คณะคนแคระ พวกเอลฟ์ และมนุษย์ต้องเลือกว่าจะร่วมมือกันหรือยอมถูกทำร้าย เพื่อให้อนาคตของมิดเดิ้ลเอิร์ธตั้งอยู่บนความสมดุล
หงอนไก่ไทย
หงอนไก่ไทย เป็นพืชล้มลุก ลำต้นตั้งตรง สีแดง ใบเดี่ยวสีแดง ดอกช่อ ดอกย่อยขนาดเล็ก ริ้วประดับติดทนนาน สีขาวหรือชมพู ผลแห้ง เมล็ดกลมแบน สีดำมันวาว 
"Celosia argentea" var. "cristata" 'Flamingo Feathers' เป็นพันธุ์ที่สูงได้ถึง 2 ฟุต สีเป็นได้ตั้งแต่สีชมพูจนถึงม่วงอ่อน และใบเขียวเข้มกว่าพันธุ์อื่น สายพันธุ์ Century มักต้นสูง สีแดงสว่าง เหลือง ส้ม หรือชมพู สายพันธุ์ Kimono มีขนาดเล็ก ดอกมีหลายสี ทั้งขาว ส้มอมแดง"Celosia plumosa" เป็นที่รู้จักในชื่อสายพันธุ์เจ้าชายแห่งเวลส์ จัดเป็นชื่อพ้องของ "Celosia argentea" บางครั้งเขียนว่า "C. plumosa" 'Prince of Wales Feathers'
การจัดจำแนกพืชสปีชีส์นี้ในทางพืชสวนมีความสับสนมาก ในบางครั้งจะแยกใช้ชื่อวิทยาศาสตร์ "Celosia cristata" หรือเป็นสายพันธุ์หนึ่งของ"C. argentea" ชื่ออื่นๆของ"C. argentea" var. "plumosa" ได้แก่ "Celosia argenta" var. "pyrimidalis" and "C. spicata".
การจัดจำแนกโดยทั่วไปแบ่งเป็นสามสายพันธุ์ได้แก่:
ในแอฟริกาใช้ควบคุมการเจริญของพืชปรสิต สกุล"Striga" และใช้ผสมใน สบู่ชาวขมุใช้ดอกในพิธีสู่ขวัญ ชาวถิ่นใช้ดอกในพิธีไหว้ผี
ใบและดอกของพืชชนิดนี้กินได้ และมีปลูกในแอฟริกาและเอเชียตะวันออกเฉียงใต้ ในอินเดียใช้ดอกหงอนไก่แต่งสีแดงในแกงเนื้อแพะของแคชเมียร์ โดยใช้ดอกสดหรือเกสรดอกแห้งแช่ในน้ำอุ่นใส่ลงในแกงเป็นลำดับสุดท้าย ใบและดอกใช้กินเป็นผักในแอฟริกาตะวันตกและแอฟริกากลาง ภาคใต้ของไนจีเรีย "Celosia argentea" var. "argentea" หรือผักโขมลากอสเป็นผักที่สำคัญใน แอฟริกาตะวันตกโดยในภาษาโยรูบาเรียกว่า "soko yòkòtò" และในภาษาฮัวซาเรียกว่า "farar áláyyafó"
หงอนไก่เทศ
หงอนไก่เทศ ("Celosia argentea" var. "cristata") เป็นสายพันธุ์หนึ่งของสปีชีส์ "Celosia argentea" เชื่อกันว่ามีต้นกำเนิดที่อินเดีย และได้รับการอนุรักษ์ไว้ด้วยความเชื่อทางศาสนาในอินเดีย พม่า และจีน โดยนิยมปลูกในวัด จำนวนโครโมโซมร่างกายของสายพันธุ์นี้เป็น 2n = 36 ในขณะที่มาตรฐานของสปีชีส์นี้มีจำนวนโครโมโซมเป็น 2n = 72
คอลล์ออฟดิวตี: เวิร์ลแอตวอร์
คอลล์ออฟดิวตี: เวิร์ลแอตวอร์ () เป็นเกมยิงมุมมองบุคคลที่หนึ่ง พัฒนาโดย Treyarch และแผยแพร่โดย Activision เป็นเกมสำหรับXbox 360 และเพลย์สเตชัน 3 วิดีโอเกมคอนโซลและรองรับระบบปฏิบัติการไมโครซอฟท์ วินโดวส์
ในภาค "เวิร์ลแอตวอร์" จะเป็นการนำฉากในสงครามโลกครั้งที่สองในส่วนสงครามแปซิฟิกระหว่างสหรัฐอเมริกากับจักรวรรดิญี่ปุ่นและแนวรบด้านตะวันออกระหว่างสหภาพโซเวียตและนาซีเยอรมนี โดยผู้เล่นจะได้รับบทเป็นพลทหาร C. Miller จากนาวิกโยธินจากกองทัพสหรัฐ Petty Officer Locke จากกองทัพเรือสหรัฐ และพลทหาร Dimitri Petrenko จากกองทัพแดง โดยฉากในเกมได้จำลองจากยุทธการในสงครามโลกครั้งที่สองคือเหตุการณ์ Makin Island raid, ยุทธการที่เปอร์ลูลู, ยุทธการที่สตาลินกราด, ยุทธการที่ราบสูงซีโลว์, ปฏิบัติการเท็งโง, ยุทธการที่โอะกินะวะ และ ยุทธการที่เบอร์ลิน
เครื่องช่วยหายใจ
เครื่องช่วยหายใจเป็นอุปกรณ์ทางการแพทย์อย่างหนึ่งซึ่งใช้ในการช่วยหายใจ ใช้สำหรับสร้างให้เกิดการไหลของอากาศเข้าและออกจากปอดเพื่อเลียนแบบการหายใจ ใช้กับผู้ป่วยที่ไม่สามารถหายใจได้ หรือหายใจได้แต่ไม่เพียงพอต่อความต้องการของร่างกาย
เครื่องช่วยหายใจสมัยใหม่ส่วนใหญ่เป็นอุปกรณ์ที่ควบคุมด้วยระบบคอมพิวเตอร์ แต่นอกจากนี้ก็ยังมีเครื่องช่วยหายใจแบบอื่นอีก เช่น เครื่องช่วยหายใจแบบเบิร์ด ซึ่งทำงานด้วยกลไกโดยไม่ต้องการไฟฟ้า เป็นต้น
ออสเตรเลียเน็กซ์ท็อปโมเดล ฤดูกาลที่ 10
ออสเตรเลียเน็กซ์ท็อปโมเดล ฤดูกาลที่ 10 เป็นรายการเรียลลิตี้โชว์ค้นหาสุดยอดนางแบบของประเทศออสเตรเลีย ออกอากาศตอนแรกของฤดูกาลในวันที่ 20 กันยายน พ.ศ. 2559 ทางสถานีโทรทัศน์ช่อง ฟ็อกซ์8 ในฤดูกาลนี้ได้ เจนนิเฟอร์ ฮอว์กินส์ รับหน้าที่เป็นผู้ดำเนินรายการและผู้ตัดสินหลัก ร่วมด้วย อเล็กซ์ เพอร์รี่ และ เมแกน เกล ที่มารับหน้าที่เป็นผู้ตัดสินเป็นครั้งแรก นอกจากนี้ยังมี เชเยนน์ ทอซซี รับหน้าที่เป็นเมนเทอร์ต่อเนื่องจากฤดูกาลที่แล้ว และยังได้ จอร์แดน สเตนมาร์ค และ แซค สเตนมาร์ค สองนายแบบฝาแฝดมารับหน้าที่เป็นผู้ช่วยเมนเทอร์ แทนที่ ดิดิเยร์ โคเฮน ที่ได้ถอนตัวไป
ผู้ชนะในฤดูกาลนี้จะได้รับรางวัลเป็น การเซ็นสัญญาเป็นนางแบบกับ พริสซิลล่า โมเดล แมเนจเมนต์ เอเจนซี่นางแบบชื่อดังในกรุงซิดนีย์ เป็นระยะเวลา 1 ปี, ทริปเดินทางไปยังนครนิวยอร์ก สำหรับการไป นิวยอร์กแฟชั่นวีค พร้อมเงินรางวัล 20,000 ดอลลาร์ออสเตรเลีย สนับสนุนโดย ผลิตภัณฑ์คอลเกต, รถยนต์ มาสดา 2 แฮตช์, และได้ถ่ายแฟชั่นลงในนิตยสาร แอลล์ ออสเตรเลีย
ผู้ชนะในฤดูกาลนี้คือ อเลย์นา ฟิตซ์เจอรัลด์ อายุ 16 ปี จากเมืองนิวคาสเซิล รัฐนิวเซาท์เวลส์
โรดบล็อก: เอ็นด์ออฟเดอะไลน์
โรดบล็อก: เอ็นด์ออฟเดอะไลน์ (Roadblock: End of the Line) เป็นรายการเพย์-เพอร์-วิวมวยปล้ำอาชีพทางดับเบิลยูดับเบิลยูอี เน็ตเวิร์ค จัดโดยดับเบิลยูดับเบิลยูอี(WWE) วันที่ 18 ธันวาคม ค.ศ. 2016 ที่สนามPPG Paints Arena เมืองพิตต์สเบิร์ก, รัฐเพนซิลเวเนีย, สหรัฐอเมริกา เป็นการแสดงของนักมวยปล้ำค่ายรอว์ และ205 Live ของนักมวยปล้ำครุยเซอร์เวท
ระย้า
ระย้า เป็นละครโทรทัศน์จากภาพยนตร์แนวแอ็คชั่น-ดราม่า บทประพันธ์ของ สด กูรมะโรหิต บทโทรทัศน์โดย ทรนง ศรีเชื้อ กำกับการแสดงโดย ฉลอง ภักดีวิจิตร ผลิตโดย บริษัท บางกอก ออดิโอ วิชั่น จำกัด ออกอากาศทุกวันศุกร์–อาทิตย์ เวลา 20.30 - 22.15 น. ทาง สถานีโทรทัศน์สีกองทัพบกช่อง 7 นำแสดงโดย พีท ทองเจือ, กัญญารัตน์ จิรรัชชกิจ และนักแสดงชั้นนำอีกมากมาย เริ่มตอนแรกวันที่ 13 มีนาคม พ.ศ. 2541–18 เมษายน พ.ศ. 2541 ละครสามารถทำเรตติ้งสูงถึง 25 ซึ่งไม่เคยมีละครแอ็กชั่นเรื่องใดทำได้สูงเท่านี้มาก่อนและครั้งที่2กำกับการแสดงบุญจิรา ภักดีวิจิตรผลิตโดยบริษัท อาหลองนิวไลน์ จำกัดสถานีวิทยุโทรทัศน์ไทยทีวีสีช่อง 3
ระย้า คือเด็กที่เกิดขึ้นมาในสมัยญี่ปุ่นบุกเข้าเมืองไทย ทำงานต่อต้านญี่ปุ่นอยู่ลับลับ โดยร่วมมือกับหมวดโรมรัน และกลุ่มเสรีไทยขัดขวางการทำงานของนายพลทามุระทุกวิถีทาง เลยถูกหมายหัวจากทหารญี่ปุ่น ระย้ายังมีความแค้นที่จะต้องชำระกับขุนรอน เจ้าพ่อที่เอาเปรียบชาวบ้านในแถบเขาทะโมน และยังฆ่าพ่อของระย้าอีกด้วย ขุนรอนใช้ทหารญี่ปุ่นในการกำจัดระย้า ระย้าและหมวดโรมรันถูกทหารญี่ปุ่นจับตัวไป และกำลังถูกนำไปลงโทษ มีทหารญี่ปุ่นมาส่งข่าวให้นายพลญี่ปุ่นรู้ว่าพวกตนแพ้สงครามแล้ว ระย้าไปจับตัวขุนรอนที่บ้าน และระย้าก็ฆ่าขุนรอนได้สำเร็จ
โปรอีโวลูชันซ็อกเกอร์ 2017
โปรอีโวลูชันซ็อกเกอร์ 2017 (อังกฤษ: "Pro Evolution Soccer 2017"; อักษรย่อ: "PES 2017") และรู้จักกันอย่างเป็นทางการในชื่อ เวิลด์ซ็อกเกอร์: วินนิงอีเลฟเวน 2017 (อังกฤษ: "World Soccer: Winning Eleven 2017") ในประเทศญี่ปุ่น เป็นเกมจำลองฟุตบอลที่ได้รับการพัฒนาโดย PES Production และจัดจำหน่ายโดยโคนามิ โดยเกมนี้ลงใน ไมโครซอฟท์ วินโดวส์, เอกซ์บอกซ์ 360 , เอกซ์บอกซ์ วัน , เพลย์สเตชัน 3 และ เพลย์สเตชัน 4 พร้อมทั้งรองรับความเข้ากันได้กับ เพลย์สเตชัน 4 โปร เกมนี้เป็นภาคที่สิบหกของซีรีส์"โปรอีโวลูชันซ็อกเกอร์" โดยเกมนี้ ได้ทีมสนับสนุนจาก สโมสรฟุตบอลบาร์เซโลนา, สโมสรฟุตบอลลิเวอร์พูล, โบรุสเซียดอร์ทมุนด์ และ กลุบอัตเลตีโกรีเบร์เปลต ในการทำหน้าปก, สนาม, ผู้เล่น และตราสโมสรโดยเฉพาะ
ในเกมนี้ ได้มีการออกหน้าปกจากผู้เล่นของสโมสรฟุตบอลบาร์เซโลนา อย่าง เนย์มาร์, เลียวเนล เมสซี, ลุยส์ ซัวเรซ, อีวาน ราคีทิช และ ฌาราร์ ปิเก และยังมีสนาม กัมนอว์ มาเป็นออกแบบหน้าปกของเกมนี้
"PES 2017" เป็นเกมแรกที่มีทีมสนับสนุนอย่างสโมสรฟุตบอลบาร์เซโลนา และอีก 3 ทีมที่กล่าวมาตั้งแต่ต้นมาแล้ว แต่เป็นปีแรกที่ได้เป็นผู้สนับสนุนอย่าง ฟุตบอลพรีเมียร์ลีก อย่างทีม  สโมสรฟุตบอลอาร์เซนอล อีกด้วย แต่ถึงอย่างไรก็ตาม เกมนี้ จะไม่ได้ผู้สนับสนุนจากเกม PES 2016 อย่าง สโมสรฟุตบอลเรอัลมาดริด, สโมสรฟุตบอลบาเยิร์นมิวนิก, สโมสรฟุตบอลแมนเชสเตอร์ยูไนเต็ด, และ สโมสรฟุตบอลยูเวนตุส เนื่องจากหมดสัญญา
โดยเกมนี้ แม้ว่าเกมจะได้รับความเห็นที่หลากหลายแต่ในเวอร์ชันพีซีกลับมาทำแย่กว่าเวอร์ชันเกมคอนโซล จึงได้คะแนนแบบผสมกัน จากเว็บไซต์ เมทาคริติก โดยให้คะแนนเกือบ 90 คะแนนบนในเกมคอนโซล และ 69 คะแนนบนในเวอร์ชันพีซี
ส่วนเว็บไซต์ไอจีเอ็นที่ได้ให้คะแนนจากภาคที่แล้วที่ 9.5 เต็ม 10 โดยปีนี้ยังให้คะแนนเท่าเดิม
ว่าที่ประธานาธิบดีสหรัฐ
ว่าที่ประธานาธิบดีสหรัฐ () คือตำแหน่งของผู้ที่ชนะการเลือกตั้งและเตรียมที่จะเข้ารับตำแหน่งประธานาธิบดีสหรัฐ ในวันที่ 20 มกราคม
ฮามิด การ์ไซ
ฮามิด การ์ไซ (, ; เกิด 24 ธันวาคม ค.ศ. 1957) เป็นอดีตประธานาธิบดีคนที่ 12 แห่งอัฟกานิสถาน เกิดที่จังหวัดกันดะฮาร์ ราชอาณาจักรอัฟกานิสถาน การ์ไซมีพี่น้อง 6 คน ครอบครัวของเขาอยู่ในแวดวงการเมือง โดยบิดา อับดุล อะฮัด การ์ไซ เคยเป็นรองโฆษกประจำรัฐสภาอัฟกานิสถานช่วงทศวรรษที่ 1960 ลุง ฮาบิบุลเลาะห์ การ์ไซ เป็นผู้แทนอัฟกานิสถานในการประชุมสหประชาชาติ ส่วนปู่ ไคร์ โมฮัมหมัด ข่าน เคยรับราชการในช่วงสงครามอังกฤษ–อัฟกานิสถานครั้งที่สามและเป็นรองโฆษกประจำวุฒิสภาอัฟกานิสถาน นอกจากนี้ครอบครัวของการ์ไซยังเป็นผู้สนับสนุนพระเจ้าโมฮัมเหม็ด ซาฮีร์ ชาห์ กษัตริย์องค์สุดท้ายแห่งราชอาณาจักรอัฟกานิสถาน
การ์ไซเรียนที่โรงเรียนในเมืองกันดะฮาร์และคาบูล และเรียนจบจากโรงเรียนมัธยมฮาบิเบียในปี ค.ศ. 1976 ก่อนจะเป็นนักเรียนแลกเปลี่ยนไปเรียนต่อที่อินเดีย เขาเรียนต่อปริญญาโทสาขาความสัมพันธ์ระหว่างประเทศและรัฐศาสตร์ที่มหาวิทยาลัยหิมาจัลประเทศ การ์ไซเรียนจบปริญญาโทในปี ค.ศ. 1983 หลังเกิดสงครามโซเวียต–อัฟกานิสถานไม่นาน เขาย้ายไปอยู่ที่ปากีสถานเพื่อสนับสนุนฝ่ายมุญาฮิดีนในสงคราม ในปี ค.ศ. 1988 หลังโซเวียตถอนทหารออกไป การ์ไซเดินทางกลับอัฟกานิสถานและสนับสนุนฝ่ายมุญาฮิดีนต่อไป เมื่อรัฐบาลฝ่ายนิยมโซเวียตล่มสลายในปี ค.ศ. 1992 มีการลงนามในข้อตกลงเปศวาร์เพื่อจัดตั้งรัฐอิสลามอัฟกานิสถานและให้มีรัฐบาลเฉพาะกาล การ์ไซดำรงตำแหน่งรองรัฐมนตรีว่าการกระทรวงการต่างประเทศ แต่ถูกโมฮัมเหม็ด ฟาฮิมจับตัวในข้อหาจารกรรม การ์ไซจึงหนีออกจากกรุงคาบูลด้วยความช่วยเหลือจากกัลบุดดีน เฮกมัตยาร์ หนึ่งในนักการเมืองและผู้นำทหารชาวอัฟกานิสถาน
เมื่อรัฐบาลตอลิบานขึ้นสู่อำนาจช่วงทศวรรษที่ 1990 การ์ไซเชื่อว่ารัฐบาลนี้จะสามารถหยุดความรุนแรงและปัญหาต่าง ๆ ภายในประเทศได้ แต่หลังจากบิดาของเขาถูกลอบยิงโดยฝีมือของตอลิบาน การ์ไซก็ทำงานกับแนวร่วมอิสลามเพื่อการปลดปล่อยอัฟกานิสถาน ที่นำโดยอาหมัด ชาห์ มาซูด ช่วงปี ค.ศ. 2000-2001 การ์ไซเดินทางไปยังทวีปยุโรปและอเมริกาเพื่อรณรงค์ต่อต้านกลุ่มตอลิบาน การ์ไซและมาซูดเคยเตือนว่ากลุ่มตอลิบานเกี่ยวข้องกับกลุ่มอัลกออิดะฮ์ จนเมื่อวันที่ 9 กันยายน ค.ศ. 2001 มาซูดถูกระเบิดฆ่าตัวตายโดยฝีมือของอัลกออิดะฮ์ ต่อมาเมื่อกองทัพสหรัฐวางแผนบุกอัฟกานิสถานหลังเหตุวินาศกรรม 11 กันยายน การ์ไซเป็นผู้หนึ่งที่แนะนำให้กำจัดกลุ่มอัลกออิดะฮ์ให้หมดสิ้น
หลังรัฐบาลตอลิบานถูกโค่นล้มในปี ค.ศ. 2001 มีการจัดตั้งรัฐบาลเฉพาะกาล โดยการ์ไซได้รับเลือกให้เป็นประธานคณะกรรมการปกครอง ปีต่อมาการ์ไซได้รับเลือกให้ดำรงตำแหน่งประธานาธิบดีของรัฐบาลเปลี่ยนผ่าน ต่อมาเมื่อมีการเลือกตั้งประธานาธิบดีอัฟกานิสถานในปี ค.ศ. 2004 การ์ไซชนะการเลือกตั้งและเข้าพิธีสาบานตนเพื่อรับตำแหน่งประธานาธิบดีแห่งสาธารณรัฐอิสลามอัฟกานิสถานเมื่อวันที่ 7 ธันวาคม ค.ศ. 2004 โดยมีพระเจ้าโมฮัมเหม็ด ซาฮีร์ ชาห์เข้าร่วมพิธีด้วย การ์ไซเป็นประธานาธิบดีคนแรกของอัฟกานิสถานที่ได้รับเลือกตามระบอบประชาธิปไตย เขาดำรงตำแหน่งประธานาธิบดีสมัยที่สองหลังชนะการเลือกตั้งในปี ค.ศ. 2009 และสิ้นสุดวาระในปี ค.ศ. 2014 อัชราฟ ฆานีดำรงตำแหน่งประธานาธิบดีต่อจากเขา
ด้านชีวิตส่วนตัว การ์ไซแต่งงานกับซีนัต การ์ไซในปี ค.ศ. 1999 ทั้งคู่มีบุตรด้วยกัน 4 คน
ปราณายามะ
ปราณายามะ (; ) เป็นภาษาสันสกฤตแปลได้หลายอย่างเช่น "ส่วนเพิ่มเติมของปราณ (ลมหายใจหรือพลังชีวิต)" หรือ "การควบคุมลมหายใจ" ปราณยามะ มาจากคำสันสกฤตสองคำ คือ "ปราณะ" หมายถึง ลมหายใจหรือพลังชีวิต (เกี่ยวเนื่องกับลมหายใจ) และ "ยมะ (yama)" การควบคุมปราณ หรือ "อยามะ ayāma" ส่วนขยายของพลังชีวิต ปราณยามะเป็นวิธีการฝีกวิธีหนี่งในศาสตร์โยคะของอินเดียโบราณ
รายชื่อผลงานเพลงของทไวซ์
รายชื่อผลงานเพลงของเกิร์ลกรุปจากเกาหลีใต้ ทไวซ์ ออกสตูดิโออัลบั้มมาแล้ว 1 อัลบั้ม อีพี 6 อัลบั้ม และซิงเกิล 10 ซิงเกิล เปิดตัวครั้งแรกในปี ค.ศ. 2015 ในอีพีชื่อ "เดอะสตอรีบีกินส์" โดยมีเพลง "ไลก์อูห์อาห์" เป็นซิงเกิลโปรโมต เพลงติดอันดับ 10 บนแกออนชาร์ต ด้วยยอดขายมากกว่า 1 ล้านชุด หลังจากเปิดตัวได้เพียงสองเดือน ในปี ค.ศ. 2016 วงออกอีพีชื่อ "เพจทูว์" และ ""
ฟุตบอลโลก 2018 รอบคัดเลือก โซนอเมริกาเหนือ – รอบที่ 5
การแข่งขัน รอบที่ 5 ('เฮ็กซากันแนล' หรือ 'เฮ็กซ์') ของ ฟุตบอลโลก 2018 รอบคัดเลือก โซนอเมริกาเหนือ เพื่อคัดเลือกทีมฟุตบอลเข้าแข่งขันฟุตบอลโลก 2018 รอบสุดท้ายที่ประเทศรัสเซีย จะเล่นระหว่างวันที่ 11 พฤศจิกายน พ.ศ. 2559 ถึง 10 ตุลาคม พ.ศ. 2560
รอบนี้มีทั้งหมด 6 ทีม ที่ผ่าน รอบที่ 4 แข่งแบบพบกันหมด เหย้า - เยือน โดยจะคัดอันดับ 1 และถึงอันดับ 3 ของแต่ละกลุ่มผ่านเข้าสู่รอบสุดท้ายของฟุตบอลโลก 2018 ที่ประเทศรัสเซียทันที ส่วนอันดับที่ 4 จะผ่านเข้าสู่รอบเพลย์ออฟ
การแข่งขันทั้งหมดมี 76 ประตูที่ทำได้ใน 30 นัด, สำหรับค่าเฉลี่ย 76/30 round 2 ประตูต่อนัด.
ศูนย์กีฬาว่ายน้ำระหว่างประเทศทะสึมิโตเกียว
ศูนย์กีฬาว่ายน้ำระหว่างประเทศทะสึมิโตเกียว (; ) เป็นสถานที่ใช้แข่งขันกีฬาว่ายน้ำในโคโต, โตเกียว, ประเทศญี่ปุ่น ศูนย์กีฬาว่ายน้ำได้เป็นเจ้าภาพการแข่งขันกีฬาว่ายชิงแชมป์ประเทศญี่ปุ่น
ตราประทับพระราชลัญจกรของจักรพรรดิจีน
ตราประทับพระราชลัญจกรของจักรพรรดิจีน เป็นเครื่องที่แสดงถึงความมีอำนาจสูงที่สุดของแผ่นดินแผ่นดินจีนในประวัติศาสตร์
ราชลัญจกรถือเป็นเครื่องหมายแสดงอำนาจอย่างหนึ่งในสังคมจีนที่มีมาช้านาน สันนิษฐานว่ามีพัฒนาการมาจากการแกะสลักตัวหนังสือบนกระดองเต๋าและกระดูกสัตว์ในสมัยราชวงศ์ซาง (ประมาณ 4,500 ปีก่อน) จากหลักฐานทางโบราณคดีที่มีการขุดค้นพบ มีการใช้ตราประทับมาไม่น้อยกว่าสมัยจ้านกว๋อ (ปลายราชวงศ์โจวประมาณ 2,500 ปีก่อน) กล่าวกันว่าเมื่อฉินฉื่อหฺวังตี้ปราบแคว้นจ้าวสำเร็จก็ได้หยกเหอสื่อปี้ในตำนานมาไว้ในครอบครอง และหลังจากปราบแคว้นทั้งหกจนสำเร็จก็ได้ปราบดาภิเษกขึ้นเป็นจักรพรรดิจีน จึงให้หลี่ซือ ขุนนางคนสนิทนำหยกเหอสือปี้ไปแกะเป็นราชลัญจกรรูปสี่เหลี่ยมจัตุรัสกว้างยาว 4 นิ้ว โดยมีข้อความเป็นอักษรจีน 8 ตัวว่า "受命于天，即寿永昌" แปลเป็นไทยได้ว่า "รับโองการสวรรค์ ทรงพระเจริญนิรันดร"
ทั้งนี้ชาวจีนในสัมยโบราณและสมัยปัจจุบันต่างก็เรียกตราประทับว่า "อิ้น" (印; สำเนียงจีนกลาง) นอกจากนี้ยังมีชื่อเรียกต่าง ๆ กันดังต่อไปนี้ในสมัยโบราณตราประทับจะทำจากหยกหรือหินที่มีค่า ชาวบ้านสามัญชนจึงมีไว้ในครอบครองได้ยาก ส่วนในสมัยถังเริ่มมีการทำตราประทับที่จากโลหะเช่นทอง เงิน สำริด และตราประทับที่ทำจากกระเบื้องเริ่มมีทำขึ้นในราชวงศ์ถังและราชวงศ์ซ่ง
โดยทั่วไปตราประทับจะแบ่งออกเป็น 2 ชนิด ดังที่นักวิชาการเรียกว่า "ตัวผู้หรือตัวเมีย" หรือชื่ออย่างเป็นทางการว่า "อินหยาง" หรือ "หยินหยาง" โดยที่ตราประทับ "หยาง" (阳印) คือตัวหนังสือเป็นสีแดง ส่วนพื้นจะปล่อยเว้นว่างไว้ ส่วนตราประทับ "อิน" (阴印) คือตราประทับที่พื้นเป็นสีแดง ส่วนที่เป็นตัวหนังสือจะเว้นว่างไว้ และด้วยเหตุที่ตราประทับอินจะมีสีแดงมากจึงมีอีกชื่อว่า "จูอิ้น" (朱印) หรือ "ตราประทับชาด" ซึ่งตราประทับในสมัยโบราณที่พบโดยมากจะเป็นตราประทับอิน ส่วนตราประทับในชั้นหลังจะเป็นตราประทับหยางเสียเป็นส่วนใหญ่
ราชลัญจกรที่เหลืออยู่ในปัจจุบันที่ไม่ได้อยู่ในการดูแลของรัฐบาลจีนนั้นคือราชลัญจกรจักรพรรดิเฉียนหลงซึ่งถูกซื้อไปโดยชาวจีนผู้หนึ่ง โดยราชลัญจกรดังกล่าวเป็นราชลัญจกรในสมัยราชวงศ์ชิง
ชายไม่จริง หญิงแท้
ชายไม่จริง หญิงแท้ เป็นละครโทรทัศน์แนวโรแมนติก-คอมเมดี สร้างจากเค้าโครงเรื่องของ อิสริยะ จารุพันธ์, ณัฐิยา ศิรกรวิไล นำมาสร้างเป็นละครโทรทัศน์แล้ว 2 ครั้ง
ครั้งแรกเมื่อปี พ.ศ. 2541 โดย บริษัท เอ็กแซ็กท์ จำกัด เขียนบทโทรทัศน์ ณัฐิยา ศิรกรวิไล กำกับการแสดงโดย อิสริยะ จารุพันธุ์ นำแสดงโดย สัญญา คุณากร , คัทลียา แมคอินทอช, ขจรศักดิ์ รัตนนิสสัย, ยุทธนา ลอพันธุ์ไพบูลย์ ออกอากาศทุกจันทร์-อังคาร เวลา 20.20 - 22.00 น. ทางช่อง 3 ออกอากาศครั้งแรกเมื่อวันที่ 1 กันยายน พ.ศ. 2541 - 3 พฤศจิกายน พ.ศ. 2541
ครั้งที่สองเมื่อปี พ.ศ. 2560 โดย บริษัท เดอะ วัน เอ็นเตอร์ไพรส์ จำกัด เขียนบทโทรทัศน์ จรรยา-บรรณ (อภิศรา วงศร, ณัฐพล โพธิ์แก้ว) กำกับการแสดงโดย ก้องเกียรติ โขมศิริ นำแสดงโดย ฉันทวิชช์ ธนะเสวี, ดาวิกา โฮร์เน่, ชลาทิศ ตันติวุฒิ, คีรติ มหาพฤกษ์พงศ์, ภูริ หิรัญพฤกษ์, ศรุชา เพชรโรจน์, จุฑารัตน์ อนุศิลป์, รัชพงศ์ ทิวะธนเศรษฐ์, กรวิชญ์ สูงกิจบูลย์, กลศ อัทธเสรี, อู๊ด เป็นต่อ, อ้วน รีเทิร์น, อรนภา กฤษฎี, ซันนี่ ยูโฟร์, ณหทัย พิจิตรา ออกอากาศทุกจันทร์-อังคาร เวลา 20.10 - 21.15 น. และพุธ-พฤหัสบดี เวลา 20.10 - 21.30 น. ทาง ช่องวัน และออกอากาศย้อนหลังทาง ไลน์ทีวี เวลา 22.00 น. เริ่มออกอากาศตอนแรกวันที่ 28 พฤศจิกายน พ.ศ. 2560 ต่อจากเธอคือพรหมลิขิตและภารกิจลิขิตหัวใจ
หญิงสาวสู้ชีวิตจากต่างจังหวัด เข้ามาทำงานอยู่กรุงเทพ ส่งเงินให้แม่ กับ น้าสาวทุกเดือน แถมเป็นนักช้อป แต่จู่ๆ บริษัทต้องล้มละลาย และ ไล่พนักงานออก รินจึงตกที่นั่งลำบาก หนำซ้ำเธอยังต้องดิ้นรนหาเงินส่งไปให้แม่ไปไถ่ที่ดินที่โดนโกงคืนมา ความจนตรอกทำให้รินต้องร่วมมือกับเคน และตัดสินใจปลอมตัวเป็นกะเทยเพื่อชิงเงินรางวัลจากการประกวด Miss Queen Beauty 2017
ผู้กำกับละครแอ็คชั่นสุดระห่ำ ร่วมหุ้นกับเพื่อนๆ เปิดบริษัทผลิตละคร ชื่อ “เสือทะยานฟ้า” กับเพื่อนๆ แต่เมื่อสถานะการเงินของบริษัทแย่ลง ภาคจึงได้รับโอกาสสุดท้ายจากทางสถานีโทรทัศน์ ด้วยการยื่นขอเสนอให้ภาคกำกับละครเรื่อง “นางงิ้ว” ทำให้ภาคได้เจอกับ ซิน นางเอกของเรื่อง ความผูกพันทำให้ภาคเริ่มรู้สึกชอบซิน จนทำให้ตัวเองเริ่มสับสน
กะเทยแต่งชายร่างท้วม น้ำเสียงทรงพลัง มีดีกรีเป็นนางโชว์ “ตัวแม่” แต่ด้วยความป็นคนรักสนุก และทนงตนกับเสียงสวรรค์ที่มี เคนจึงตัดสินใจลาออกจากผับแบบไม่คิดหน้าคิดหลัง จนทำให้เคนต้องตกงาน และใช้ชีวิตอย่างยากลำบาก แต่วันหนึ่งโชคชะตาก็ทำให้เคนได้มาเจอกับริน เคนจึงคิดแผนให้รินปลอมตัวเป็นกะเทย ไปประกวด Miss Queen Beauty 2017 หลังซินคว้ารางวัลมาได้ เคนจึงเป็นทั้งผู้จัดการส่วนตัว และพี่สาวของรินในที่สุด
เจ้าของแบรนด์สินค้าชื่อดัง สวย เก่ง ฉลาด แต่ลึกๆ แล้ว แองจี้มีนิสัยชอบเอาชนะ สามารถทำทุกอย่างที่ตนเองต้องการได้ โดยไม่แคร์ใคร แองจี้คบหาดูใจกับภาคมานาน จนวันหนึ่งแองจี้จับได้ว่าภาคเริ่มเปลี่ยนไปเพราะซิน จึงทำทุกอย่างเพื่อทำลายชื่อเสียงของซินกับภาค
เจ้าของรายการทอล์กโชว์ชื่อดัง ที่สามารถกำหนดชะตาชีวิตของคนในวงการบันเทิง ให้ดัง หรือ ดับได้ชั่วข้ามคืน อิทธิถูกชะตากับซินตั้งแต่แรกเห็น จึงพยายามผลักดันให้ซินโด่งดังเป็นพลุแตก
พรีเซนเตอร์สาวสวยขี้วีนขี้เหวี่ยง ของแบรนด์สินค้าชื่อดังในบริษัทของแองจี้ แต่หมิงเริ่มจะไม่ได้รับความนิยม ยอดติดตามในอินสตาแกรมลดลง ทำให้แองจี้ตัดสินใจ ปลดหมิงออกจากการเป็นพรีเซนเตอร์ และมี"ซิน"เป็นตัวเลือก หมิงมีความรู้สึกได้ว่า ซินมีบางอย่างปิดบังทุกคนอยู่ หมิงจึงร่วมมือกับ"โม" เพื่อนสนิทของหมิง ในการไขกลอนกุญแจความลับของซิน
เพื่อนสนิทของ"หมิง" จึงมีนิสัยเหมือนกัน และโมก็เป็นส่วนหนึ่งที่ร่วมมือเปิดเผยความลับของ"ซิน"ร่วมกันกับหมิง โมและหมิงยังพยายามที่จะเปิดเผยเรื่องความลับของ"ชาย"อีกด้วย ทำให้กองถ่ายละคร"นางงิ้ว"วุ่นวาย
ทะเลสาบคังคาตลโอ
ทะเลสาบคังคา ( "คังคาตลโอ") หรือ ทะเลสาบใหญ่ () เป็นทะเลสาบขนาดใหญ่ ตั้งอยู่ในเขตซาแวนน์ ประเทศมอริเชียส และเป็นสถานที่แสวงบุญและศักดิ์สิทธิ์ของชาวฮินดูในมอริเชียส
กองพลส่งทางอากาศที่ 101
กองพลส่งกำลังทางอากาศที่ 101 () เป็นกองพลร่มพิเศษของกองทัพสหรัฐ
ในช่วงสงครามโลกครั้งที่สองในช่วงปฏิบัติการโอเวอร์ลอร์ด กองพลส่งกำลังทางอากาศที่ 101 ได้เข้าไปยึดฐานที่ตั้งทหารเยอรมันและทำลายสะพานตัดกองหนุนของกองทัพเยอรมันที่จะมาช่วยทหารเยอรมันตรงหัวหาด (หาดโอมาฮ่า ซอร์ด ยูทาห์ จูโน) ก่อนการยกพลขึ้นบกที่นอร์ม็องดีและในปฏิบัติการมาร์เก็ตการ์เดน ภารกิจยึดเมืองและหัวสะพานที่ฮอลแลนด์ล้มเหลวเพราะกรมทหาราบอากาศที่ 1 ของอังกฤษโดนตีแตกพ่ายที่เมืองอาร์เน็ม (ยุทธการอาร์เน็ม) และทำให้กองทัพเยอรมันสามารถรวมกำลังตอบโต้ให้กองพลร่มถอยออกไปจากเนเธอร์แลนด์ได้สำเร็จ และยุทธการตอกลิ่ม ก็สามารถต้านทานกองทัพเยอรมันจนกว่ากองหนุน (กองทัพที่ 3 ของพลเอกจอร์จ เอส. แพตตัน) จะมาสมทบ แล้วเข้าร่วมการรบครั้งสุดท้ายในปฏิบัติการเวอซิเบรุงโดยที่ไปยึดแหล่งอุตสาหกรรมในเยอรมัน และในสงครามเย็นกองพลร่มที่ 101 นี้ก็ไปรบที่เวียดนาม และในสมรภูมิอื่น ๆ อีกครั้งกองพลร่มที่ 101 ได้ออกปฏิบัติการในสงครามอิรักอีกด้วย
ตริภังค์
ตริภังค์เป็นท่ายืนโดยเอียงสามส่วนคือ สะโพก ไหล่ ศรีษะ มักพบเสมอในงานศิลปกรรมของอินเดียโบราณที่สร้างขึ้นทั้งในพระพุทธศาสนาและศาสนาพราหมณ์หรือฮินดู ซึ่งแพร่หลายเข้ามาในประเทศไทยราวพุทธศตวรรษที่ ๑๑-๑๒ ส่วนประติมากรรมที่สร้างขึ้นในประเทศไทยในช่วงเวลาหลังจากนั้นเล็กน้อยพบทั้งในพระพุทธศาสนาและศาสนาพราหมณ์หรือฮินดูเช่นเดียวกัน แต่ต่อมาความนิยมท่าตริภังค์ในศิลปะไทยได้หมดไปในเวลาค่อนข้างเร็ว ในปัจจุบันลักษณะการยืนตริภังค์ใช้ในการสร้างและกำหนดเทวรูปและพระพุทธรูปใน ประเทศอินเดีย ประเทศ เนปาล และ ประเทศทิเบตอยู่ และยังเป็นท่าสำคัญของภารตนาฏยัม ซึ่งเป็นนาฎศิลป์ชั้นสูงของอินเดีย
เมกอเมริกาเกรตอะเกน
"เมกอเมริกาเกรตอะเกน" () เป็นคำขวัญของการรณรงค์หาเสียงที่ใช้ในการเมืองของสหรัฐอเมริกา คำขวัญนี้มีบทบาทสำคัญอย่างมากในช่วงการรณรงค์หาเสียงของดอนัลด์ ทรัมป์ ซึ่งสร้างขึ้นมาในปี ค.ศ. 1979 ครั้งตอนที่สหรัฐอเมริกาประสบปัญหาความทุกข์ทรมานจากเศรษฐกิจที่เลวร้ายลง จากภาวะการชะงักงันทางเศรษฐกิจ คำขวัญนี้เริ่มใช้โดย โรนัลด์ เรแกน ในช่วงการรณรงค์หาเสียงเลือกตั้งปี ค.ศ. 1980
ทรัมป์ได้นำคำขวัญมาทำเป็นเครื่องหมายการค้าในปี ค.ศ. 2012 และใช้ในการรณรงค์หาเสียงเลือกตั้งของเขาในปี ค.ศ. 2016 โดยเฉพาะการสวมหมวกที่ปักคำว่าเมกอเมริกาเกรตอะเกน
พลาธิการกิจการภายในประชาชน
พลาธิการกิจการภายในประชาชน (Народный комиссариат внутренних дел, "Narodnyi Komissariat Vnutrennikh Del") เรียกชื่อสั้นๆว่า NKVD เป็นหน่วยงานผู้บังคับใช้กฎหมายของสหภาพโซเวียตที่ดำเนินการโดยตรงต่อพรรคคอมมิวนิสต์แห่งสหภาพโซเวียต. มีความสัมพันธ์อย่างใกล้ชิดกับตำรวจลับโซเวียต ซึ่งในช่วงเวลาที่เป็นส่วนของหน่วยงานและเป็นที่รู้จักสำหรับการกดขี่ทางการเมืองในยุดโจเซฟ สตาลิน|
หน่วยเอ็นเควีดีปกติจะมีทั้งตำรวจสาธารณะของสหภาพโซเวียต รวมทั้งตำรวจจราจร, นักดับเพลิง, ทหารพิทักษ์ชายแดน และ หอจดหมายเหตุ เป็นที่รู้จักกันดีที่สุดสำหรับกิจกรรมของกูลัก (The Gulag) หรือป่าช้า และ คณะกรรมการหลักสำหรับการรักษาความปลอดภัยของรัฐ (GUGB) เป็นบรรพบุรุษของหน่วยเคจีบี หน่วยเอ็นเควีดีจะดำเนินการประหารชีวิตวิสามัญฆาตกรรม, วิ่งในระบบของกูลักของการบังคับใช้แรงงาน และ ปราบปรามขบวนการใต้ดิน และ เป็นผู้รับผิดชอบสำหรับการเนรเทศออกนอกประเทศของเชื้อชาติต่างๆที่ไม่ใช่ชาวรัสเซียรวมทั้งผู้ต่อต้านพรรคคอมมิวนิสต์และกูลัก (พวกชาวนาอิสระที่มีฐานะดีจนมีผืนนาเป็นของตัวเองและไม่ได้เข้าร่วมพรรคคอมมิวนิสต์ซึ่งถือว่าเป็นศัตรูของคอมมิวนิสต์และประชาชน) ไปยังภูมิภาคห่างไกลของประเทศ นอกจากนั้นยังได้มอบหมายการพิทักษ์ชายแดน และ หน่วยสืบราชการลับ (ซึ่งรวมถึงการลอบสังหารทางการเมืองในต่างประเทศ) ที่มีอิทธิพลต่อรัฐบาลต่างประเทศและการบังคับใช้นโยบายสตาลิน ที่อยู่ในการเคลื่อนไหวของพรรคคอมมิวนิสต์ในประเทศอื่น ๆ
ไมก์ เพนซ์
ไมเคิล ริชาร์ด เพนซ์ () หรือเรียกอย่างง่ายว่า ไมก์ เพนซ์ () เป็นนักการเมืองชาวอเมริกัน ปัจจุบันดำรงตำแหน่งรองประธานาธิบดีสหรัฐอเมริกา ก่อนหน้านี้เขาเป็นผู้ว่าการรัฐอินดีแอนาระหว่าง พ.ศ. 2556 ถึง พ.ศ. 2560
เขาเกิดและโตในเมืองโคลัมบัส รัฐอินดีแอนา จบการศึกษาระดับมัธยมจากวิทยาลัยแฮโนเวอร์ และเข้าศึกษาต่อด้านกฎหมายที่วิทยาลัยกฎหมายแม็กคินนีย์ แห่งมหาวิทยาลัยอินดีแอนา รอเบิร์ต เฮช. ต่อมาหลังพ่ายแพ้ในการชิงตำแหน่งเป็นตัวแทนผู้ลงสมัครเป็นสมาชิกรัฐสภาในปี พ.ศ. 2531 และ พ.ศ. 2533 เขากลายเป็นนักจัดรายการวิทยุและพิธีกรทอล์กโชว์ระหว่างปี พ.ศ. 2537 ถึง พ.ศ. 2542 เพนซ์ได้เข้าเป็นสมาชิกสภาผู้แทนราษฎรระหว่างปี พ.ศ. 2544 ถึง ค.ศ. 2556 โดยเป็นผู้แทนจากรัฐอินดีแอนาเขต 2 และ 6
เพนซ์ได้ดำรงตำแหน่งเป็นผู้ว่าการรัฐอินดีแอนาในวันที่ 20 มกราคม พ.ศ. 2556 เขาได้ลดอัตราภาษีในรัฐอินดีแอนาลงมากที่สุดเป็นประวัติการณ์ เพิ่มงบประมาณด้านการศึกษา และเริ่มใช้นโยบายการคลังแบบเกินดุล และยังลงนามในกฎหมายต้านการทำแท้ง นอกจากนี้เขายังมีชื่อเสียงจากการประกาศใช้รัฐบัญญัติฟื้นฟูศาสนาอย่างเสรี ซึ่งกลายเป็นข้อขัดแย้งกับสมาชิกระดับกลางในพรรคริพับลิกัน เขายังประกาศใช้รัฐบัญญัติคุ้มครองเพศทางเลือกอีกด้วย
หลังจากที่ประกาศตัวในเดือนกรกฎาคม พ.ศ. 2560 ว่าจะไม่ลงสมัครรับเลือกตั้งเป็นผู้ว่าการฯ สมัยถัดไป เขาออกเดินสายหาเสียงกับดอนัลด์ ทรัมป์ ในการเลือกตั้งประธานาธิบดี โดยทรัมป์ได้ประกาศว่าหากเขาชนะจะให้เพนซ์เป็นรองประธานาธิบดี
รถไฟฟ้าในเทศบาลนครเชียงใหม่และพื้นที่ต่อเนื่อง
รถไฟฟ้าในเขตเทศบาลนครเชียงใหม่และพื้นที่ต่อเนื่อง หมายถึง โครงข่ายระบบขนส่งมวลชนสาธารณะ ที่ใช้ยานพาหนะที่แล่นบนรางโดยใช้พลังงานไฟฟ้า (electric railways) เป็นส่วนหนึ่งของระบบขนส่งหลัก มีพื้นที่รับผิดชอบให้บริการในเขตเทศบาลนครเชียงใหม่ รวมถึงพื้นที่ที่มีความเกี่ยวเนื่องโดยรอบ แต่ยังไม่มีการเปิดให้บริการจริง โดยยังอยู่ในขั้นตอนของการศึกษาและออกแบบโครงการ
อนึ่ง คำว่า "รถไฟฟ้า" ในที่นี้ เป็นคำที่ใช้กันโดยทั่วไปอย่างไม่เป็นทางการ หมายถึงโครงข่ายระบบขนส่งทั้งโครงข่าย มิได้หมายความความถึงเฉพาะตัวยานพาหนะ โดยจะหมายถึงโครงข่ายระบบขนส่งที่ใช้ยานพาหนะที่แล่นบนรางโดยใช้พลังงานไฟฟ้าเป็นส่วนหนึ่งของโครงข่าย แต่มักจะไม่หมายรวมถึงรถราง (tram) และรถไฟฟ้ารางเดี่ยว (monorail)
แนวคิดเรื่องการมีรถไฟฟ้าในเทศบาลนครเชียงใหม่และพื้นที่ต่อเนื่องนั้น เป็นสิ่งที่พูดถึงอย่างจริงจังในการศึกษาเพื่อจัดทำระบบขนส่งมวลชนสาธารณะสำหรับเมืองเชียงใหม่  ซึ่งที่ผ่านมาได้ดำเนินการแล้ว 4 ครั้ง  ได้แก่รูปแบบจากโครงการศึกษาและจัดทำแผนแม่บทการพัฒนาระบบขนส่งสาธารณะจังหวัดเชียงใหม่ ปี พ.ศ. 2559 ดำเนินการโดย สนข. มีรายละเอียดเส้นทางดังนี้โดยเมื่อมีระบบขนส่งสาธารณะทั้งระบบ LRT และระบบ Feeder ครบทุกสายทาง การเข้าสู่ระบบขนส่งสาธารณะจะใช้ระยะทางไม่เกิน 400 เมตร จากชุมชนในเขตเมือง และไม่เกิน 800 เมตร สำหรับอำเภอรอบนอก
ข้อมูลเพิ่มเติมจาก https://www.facebook.com/chiangmaipmap/
มีการคัดค้านจากประชาชนบางส่วนในการก่อสร้างรถไฟฟ้ายกระดับ (elevated railway) หรือรถไฟลอยฟ้า ด้วยเหตุผลว่า อาจจะบทบังและทำลายทัศนียภาพของเมือง โดยเฉพาะในพื้นที่เขตเมืองเก่าและพื้นที่ใกล้ดอยสุเทพ และคัดค้านการสร้างรถไฟฟ้าใต้ดินในพื้นที่ที่มีความอ่อนไหวทางด้านประวัติศาสตร์และวัฒนธรรม โดยเฉพาะพื้นที่ในเขตที่จะเสนอให้เป็นมรดกโลก อันได้แก่ พื้นที่ในเขตกำแพงเมืองเก่า พื้นที่เมืองเก่าในเขตแนวกำแพงดิน และพื้นที่ในเขตเวียงสวนดอก
น้ำในช่องเยื่อหุ้มปอด
ภาวะน้ำในช่องเยื่อหุ้มปอด () เป็นภาวะซึ่งมีของเหลวส่วนเกินคั่งอยู่ในช่องเยื่อหุ้มปอด ของเหลวนี้อาจทำให้ผู้ป่วยมีอาการหายใจลำบาก เนื่องจากปอดไม่สามารถขยายได้เต็มที่ ของเหลวที่คั่งนี้อาจเกิดได้จากหลายสาเหตุ เช่น น้ำ เลือด ปัสสาวะ น้ำเหลืองไขมัน หรือหนอง
ราชลัญจกรจีน
ราชลัญจกรจีน () หรือ ตราแผ่นดินตกทอด (; ) เป็นตราประทับทำจากหยกเหอชื่อปี้ (和氏璧)
ราชลัญจกรดวงนี้สร้างขึ้นเมื่อปีที่ 221 ก่อนคริสตกาล เมื่อฉินฉื่อหฺวังตี้ (秦始皇帝) ปฐมกษัตริย์แห่งราชวงศ์ฉิน รวมแผ่นดินจีนเข้าเป็นหนึ่ง แล้วเอาเหอชื่อปี้ หยกเลื่องชื่อซึ่งเป็นของแคว้นจ้าว (趙) มาทำ ให้นายช่างซุน โช่ว (孫壽) สลักอักษรแปดตัวที่อัครมหาเสนาบดีหลี่ ซือ (李斯) เขียนว่า "โช่วมิ่งอูเทียน จี้โช่วหยงชาง" (受命於天，既壽永昌) แปลว่า "รับโองการฟ้า ราชาเจริญนิรันดร์" หรือที่เจ้าพระยาพระคลัง (หน) แปลว่า "เทวดาประสิทธิ์ให้ ถ้าผู้ใดได้ไว้แล้วครองราชสมบัติก็จะจำเริญพระชันสาสืบไป"
เหตุที่ใช้หยกสลักขึ้นเป็นราชลัญจกร เพราะตามธรรมเนียมจีนโบราณ หยกเป็นสัญลักษณ์แห่งความงดงามภายในใจมนุษย์ ทัังสุสานและเครื่องทำศพก็นิยมประดับหยก เป็นต้นว่า ชุดหยก (玉衣) สำหรับสวมพระศพองค์ชายหลิว เชิ่ง (劉勝) ที่สร้างขึ้นใน ค.ศ. 1968 ครั้นถึงราชวงศ์ฮั่น หยกก็เป็นที่นับถือดั่งยาอายุวัฒนะ ผู้คนพากันบริโภคเครื่องดื่มทำจากหยกด้วยหวังว่าจะอยู่ยงชั่วนิรันดร์ ความนิยมเช่นนี้ยิ่งสัมพันธ์กับแนวคิดเรื่องอาณัติแห่งสวรรค์ของสถาบันกษัตริย์จีน
ครั้นรัชสมัยจื่ออิง (子嬰) กษัตริย์พระองค์ที่สามแห่งราชวงศ์ฉิน จื่ออิงเวนตราประทับดวงนี้ให้แก่พระเจ้าแผ่นดินพระองค์ใหม่แห่งราชวงศ์ฮั่น นับจากนั้น ราชลัญจกรนี้ก็เป็นที่รู้จักในนาม "ตราแผ่นดินตกทอดสู่ฮั่น" (Han Heirloom Seal of the Realm)
ในคราวสิ้นสมัยราชวงศ์ฮั่นตะวันตกเมื่อราว ค.ศ. 8–9 หวัง หมั่ง (王莽) ยึดอำนาจ แล้วบีบให้พระพันปีหวัง เจิ้งจฺวิน (王政君) ผู้สำเร็จราชการแทนพระเจ้าหรูจึอิง (孺子嬰) มอบตราแผ่นดินให้แก่ตน พระพันปีพิโรธ ขว้างตราใส่ ตราไปถูกผนังตึก เหลี่ยมบุบแตกไปเหลี่ยมหนึ่ง เมื่อได้ตราแล้ว หวัง หมั่ง จึงให้เอาทองคำเข้าบูรณะเหลี่ยมที่แตกไปนั้น
ต่อมาในราวคริสต์ศตวรรษที่ 3 แม่ทัพนายกองรวมกำลังกันต่อต้านทรราชตง จั๋ว (董卓) นายทหารซุน เจียน (孫堅) พบตรานี้เข้า และมอบให้แก่ยฺเหวียน ชู่ (袁術) ผู้เป็นนาย ยฺเหวียน ชู่ จึงตั้งตัวเป็นกษัตริย์ใน ค.ศ. 197 สถาปนาราชวงศ์จง (仲) ซึ่งดำรงอยู่เพียงชั่วประเดี๋ยว การที่ยฺเหวียน ชู่ ประกาศตัวเป็นเจ้านี้สร้างความกริ้วโกรธไปทั้งแว่นแคว้น เหล่าขุนพล เป็นต้นว่า เฉา เชา (曹操), หลิว เป้ย์ (劉備), และลฺหวี่ ปู้ (呂布) หันมาปราบปรามเขาแทน ครั้นยฺเหวียน ชู่ พ่ายแพ้แก่หลิว เป้ย์ ใน ค.ศ. 199 ตราแผ่นดินก็ตกอยู่ในเงื้อมมือของเฉา เชา ครั้น ค.ศ. 220 เฉา พี (曹丕) บุตรของเฉา เชา ตั้งตนเป็นกษัตริย์ ตั้งราชวงศ์ใหม่ คือ ราชวงศ์เว่ย์ (魏) สืบต่อราชวงศ์ฮั่นตะวันออก และได้ครองตราโบราณดวงนี้ ฉะนั้น ตราจึงได้ผ่านมือพระเจ้าแผ่นดินสกุลเฉา (曹) แห่งราชวงศ์เว่ย์ จนกระทั่งเข้าสู่สกุลซือหม่า (司馬) ที่สถาปนาราชวงศ์จิ้น (晉) ใน ค.ศ. 265
ตราแผ่นดินได้ผ่านมือกษัตริย์ยุคเว่ย์ (魏), จิ้น (晉), สิบหกแคว้น (十六國), สุย (隋), และถัง (唐) แต่สูญหายไปในสมัยต่อมา คือ ยุคห้าวงศ์สิบแคว้น (五代十國) ซึ่งกินเวลาตั้งแต่ ค.ศ. 907–960 เชื่อกันว่า ราชวงศ์ยฺเหวียน (元) ของมองโกลได้ไป ฉะนั้น ใน ค.ศ. 1370 กองทัพราชวงศ์หมิง (明) บุกมองโกลไปกู้พระราชสมบัติที่ถูกขนถ่ายไป แต่ก็ไม่พบดวงตรา ด้วยเหตุนี้ กษัตริย์ราชวงศ์หมิง และราชวงศ์ต่อมา คือ ชิง (清) จึงไม่เคยมีตราโบราณนี้อยู่ในครอบครอง แต่ได้สร้างตราดวงอื่นขึ้นใช้ถึงยี่สิบห้าดวง เพื่อลดทอนความสำคัญของตราแผ่นดินตกทอดนี้ลง